Garapenerako lankidetza krisian al dago?\nAzken aste eta hilabeteetako berriek hainbat erakunde publikotan eman diren garapenerako lankidetzara zuzendutako partiden murrizketak islatu dituzte.\nBeherakada hauek Euskadin izan duten eragina beste lekuetan baino txikiagoa izan arren, Arabako erakundeetako kasuek egoera kezkagarri baten aurrean gaudela ohartarazten gaituzte. Aipaturiko murrizketak ezartzeko argudio nagusia aski ezaguna da: gastu publikoa gutxitzen doan heinean, partida orotan aplikatu behar dira murrizketak, baita garapenerako lankidetzan ere. Hala ere, arrazoibide hau kolokan jartzen da gastu sozialetako beherapenak egin eta zalantzazko bestelako partidak mantentzen diren unean. Honetaz gain, garapenerako lankidetzan aipatu diren murrizketak justifikatzeko bestelako argudio bat ere aurki dezakegu: bertako pobrezia handituz doan heinean, munduko beste lurraldeetara zuzendutako jarduerak ezabatzea normala da. Gure aburuz, argudio hau engainagarri samarra da, alderatu ezin daitezkeen bi elementu lehiarazten baititu. Euskadin bizi dugun egoera, garatuak deritzen munduko beste lekuekin batera, gero eta kezkagarriagoa dela argi dago: langabezia, kaleratzeak, pentsiodunen eta lana duten pertsonen erosteko ahalmenaren murrizpena, gazteen eta 50 urterekin lana galtzen duten pertsona nagusienen aukerarik eza, baztertze egoeran dauden taldeen hazkundea, osasun eta hezkuntza publikoaren hondatzea, eta malnutrizioa bezalako arazoak egunerokotasunaren zeinu bihurtu dira, garapena deitu izan genion horri, txanponaren beste aldea bistaraziz. Ezbairik gabe, gizarte osoan aldaketa sakonak behar dituzten egoera bidegabeak dira; gutxi batzuen aberastasunaren itzalean, gehiengoaren ongizate eta demokrazia hondatzen duten egoerak dira hain zuzen ere.\nEdonola ere, aurrez aipaturiko arazoetan eta hemendik milaka kilometrotara daudenetan arreta jartzea ez dira bateraezinak. Izan ere, munduko hainbat lurraldetan ehunka edota milioika lagunek pairatzen duten muturreko pobreziaz ari gara; hots, elikadura okertze kronikoa sufritzen dutenez, erditze eta beherakoa dela bide bizitza galtzen duten lagunez, lohi eta zabor artean bizi direnez, iturriko uraren gabezia nozitzen dutenez, eskolatu gabeko haurrez… Hemendik urrun gertatzen denak hemen ere eragina du eta errealitate horri bizkarra ematen badiogu, etorkizunean bueltan etorriko zaigu. Elkartasuna azaltzeko bidea ez datza pobrezia mota bat edo bestearen aukeraketan, bi errealitateak txanpon beraren bi aldeak direla kontuan izatean baizik. Baliabideen kudeaketa eta pertsona eta talde sozialen interesak bateratzeko arduradun nagusia merkatua zenaren ustea ezarri zenetik, leku desberdinetako egoerek okerrera egin dute. Azken urteetan zehar era guztietako lurraldeetan eragina izan duten desberdintasunak handitzeaz gain, etorkizuneko belaunaldien bizitzak erabat mehatxatzen dituen ingurumen arazoak ere ikusgai izan ditugu. Inondik ere egoera honek garapenari eragiten dioten mehatxu berriak sortu ditu eta giza segurantzari dagokionean, ziurgabetasun handiagoa ekarri du. Hau guztia kontuan hartuta, kanpoko eta barneko elkartasuna kontrajartzeak ez du zentzurik, erabat bateragarriak baitira.\nMundu mailako egoerak aldatu egin dira, eta baita elkartasunera zuzenduriko erronkak ere. Erakunde publikoek ez ezik, garapenerako GKEek eta bestelako eragile sozialek ere euren helburuak berriz planteatu eta lan eremu berriak aztertu beharko lituzkete Iparraldeko eta Hegoaldeko erakundeekin elkarlanean arituz. Etorkizunari modurik egokienean aurre egiteko bideen inguruan hausnarketa egitea premiazkoa da; izan ere, ziurgabetasunez beteriko etorkizun horren aurrean, barne elkartasuna eta nazioarteko lankidetza, giza duintasuna babestuko duen estrategiaren pean daude. Beharrezkoa da mugimendu sozialetako, arlo akademikoko eta erakunde publikoetako jendea bilduko duen hausnarketa prozesu bat irekitzea. Zentzu honetan, autonomia erkidego desberdinetako garapenerako GKEen koordinakundeen biltzarra ospatu berri dugu Bilbon eta abenduaren 13an, nozitzen ari garen aldaketen analisian sakondu eta lankidetzaren eginkizunaren inguruan dagoen krisiaren aurrean aukera berriak planteatzea helburu izan zuen bilkura ospatu genuen Donostian.\nDagoeneko 25 urte pasa dira euskal erakunde publikoak gizarteko eskaeran oinarri izan zuen lankidetza jardueretan murgildu zirenetik. Gure lana bideratzeko aukera ezin hobe baten aurrean gaude, egungo behar eta erronkekin bat datozen oinarri berri eta irmoak eraikiz. Orain arte euskal gizartearen nortasunaren oinarri izan den elkartasuna ez dezagun bidean galdu.\nEuskadiko garapenerako GKEen Koordinakundeko lehendakaria\nHegoa Institutuko zuzendaria -UPV/EHU-


Lasarte-Orian 26 positibo atzeman dituzte azken hiru egunetan - Lasarte-oria - Txintxarri.eus\nLasarte-Orian 26 positibo atzeman dituzte azken hiru egunetan\nTxintxarri Aldizkaria 2020-11-16 13:44\nEusko Jaurlaritzako Osasun Sailaren datuen arabera, 26 kutsatze detektatu dituzte Lasarte-Orian asteburuan zehar: hamabi ostiralean, zortzi larunbatean eta sei igandean. Azaroko inzidentziak altua izaten jarraitzen du: hamabost egun pasa direnean, 192 kasu atzeman dituzte gure herrian, urri osoan baino 28 gutxiago.\nBeterri-Buruntza eskualdeko udalerrietan kasuak zenbatzen jarraitu dute asteburuan zehar, baina koronabirusaren intzidentzia altuagoa da herri batzuetan besteetan baino. Hernanin 39 kasu atzeman dituzte azken hiru egunetan; Lasarte-Orian, esan bezala, 26; Andoainen, 24; Astigarragan, hamabi; Usurbilen, bi; eta bakarra Urnietan.\nGauzak horrela, gune gorrian jarraitzen dute eskualdeko sei udalerriek, azken hamalau egunetan 500 kasu baino gehiago dituztelako 100.000 biztanleko. Grafika honetan ikus daiteke bakoitzaren intzidentzia tasa:\nEAEko hiru lurralde historikoetan 801 positibo detektatu dituzte igandean, horietatik 307 Gipuzkoan. Larunbatean baino 242 kasu gutxiagoren berri eman du Osasun Sailak, baina Osakidetzako langileek PCR proba eta antigenoen test azkar gutxiago egin dituzte azaroaren 15ean, 10.309 guztira. Horietatik positiboak izan dira proben %7,8.\nOstiralean eta larunbatean baino pertsona gehiago egon dira igandean ospitaleratuta koronabirusagatik: 516 denera. Horietatik 145 ZIU Zainketa Intentsiboen Unitateetan ingresatuta daude.


Kepa Ordoki MHB elkarteak Lluís Companysen atxiloketaren 80. urteurrena gogoratzeko zenbait ekitaldi antolatu ditu – Irunero\nKepa Ordoki Memoria Historikoa Bidasoan elkarteak Lluís Companys presidentearen atxiloketaren 80. urteurrena gogoratzeko zenbait ekitaldi antolatu ditu. Abuztuaren 29an laurogei urte beteko dira Lluís companys i Jove presidente katalana Avenida zubian entregatua izan zenetik. Data honen inguruan elkarteak antolatutako ekitaldiak abuztuaren 24ean hasiko dira eta abuztuaren 29an Avenida zubian egingo den omenaldi ekitaldia da elkarteak gaur goizean aurkeztutako programan ageri den ekintza nagusia.\nAsteartean, Antoni Strubell, Lluís Companys Batzordeko koordinatzaileari egindako elkarrizketa plazaratuko da. “Ihesa eta eskuetaratzea zubian” antzezlana eta Joseba Tapia eta Lluís Llach-en arteko kontzertua antolatu zuen batzordeak, 2000. urtean, entregaren 60. urteurrenean.\nOstegunean, Gemma Aguilera, “Agente 447, el hombre que detuvo a Lluís Companys liburuaren idazleari eginiko elkarrizketa publikatuko da. Pedro Urracaren bizia erredaktatu du Aguilerak, agente faxistak idatzitako agendetan oinarrituta. Web gunearen hirugarren atalean, entregaren 60. urteurrenean gauzaturiko “Ihesa eta eskuetaratzea zubian” ikusgai egongo da. Baita ere, Egunkariak jardunaldiari buruz publikaturiko albisteak kontsultatu ahalko dira. Material guztia www.kepaordoki.wordpress.com/companys80 helbidean jasoko da.\nAbuztuaren 29ko omenaldia\nPresidentearen entrega oroitarazteko, abuztuaren 29an omenaldi bat burutuko du Kepa Ordoki Memoria Historikoa Bidasoan elkarteak. Ekitaldia Avenida zubi alboko interpretazio gunean (Iparralde hiribidea, 63) burutuko da, eguerdiko 12:00etan. Bertaratuek Companysen argazki parean elkarteak prestaturiko loreak jartzera aukera izango dute. Ekitaldia COVID-19 izurritearen baitan ezarritako arauak errespetatuz antolatu da. Honenbestez, pertsonen arteko distantzia mantentzea eta talde txikietan batzea gomendatzen da.\nPosted in BerriakTagged Avenida Zubia, bidasoa, irun, irunero, Kepa Ordoki, Lluís Companys, Memoria Historikoa\nArtaleku eta Azken Portu kiroldegiek iraileko ikastaroen eskaintzaren berri eman dute


188tik irekia. Sortzailea: Pietro Gottuso. Pamiela / Kalandraka, 2020.\nHitzik gabeko albumak gure "debilidadea" dira. Besteak beste, hitz bakarra eman gabe hitz eginarazten dutelako. Hitzik gabeko album bat baino gehiago nabarmendu da azkenaldian eta horrek sortzaileen apustuaz gain, argitaletxeena ere agerian uzten du. Pietro Gottuso italiarrak 1880tik irekia obrarekin aurtengo album ilustratuaren XIII. Compostela saria irabazi zuen.\nBeste behin ere, Pamiela etxeak eta Kalandrakak edizio ederra egin dute. Karratu formako liburua da –'Amets egiteko liburuak' bildumaren barrukoa–, babes-orriak txokolatearen pareko marroian eman dituzte irudirik gabe eta liburuaren barruko orrialde biek lauki luze-luze bakarra osatzen dute ilustrazio bakarra emateko eta, bide batez, pertsonaiak eta elementuak eskuineko noranzkoan beti, liburuaren gaiarekin bat egiten dute. Hemen gaia aurreratu beharrean gaude. 1880tik irekia albumaren gaia denboraren joana da.\nJarrai dezagun: ilustrazioek plano bera ematen dute, orriz orri eraldatzen doana. Eskuinean liburu-denda, ezkerrean merkataritza-lokal bat; bien artean, atari bat, atariaren gainean gizon bizardun baten maskara, harrizko eskultura bat da Erromako Boca de la veritá gogora ekartzen duena. Objektuak eta elementuak aldatzen doaz eta horrela kontatzen du Gottusok denboraren joana. 1880an hasi eta 140 bat urteko historia ematen du irudietan.\nLiburu-denda da denboraren joanaren lekukoa. Bere eskuineko lokala aldatuz joango da –erabileraz gain, tipografiaren detaileak ere laguntzen du denboraren joana adierazten–, eta lokal horren eraldaketa erabakigarria da kontakizunean. Argia joan eta etorriko da kontatzen duen pasartearen arabera –nazien okupazioa urdin-berde ilunetan kontatuko du–, garraiobideak aldatuko dira –zalgurditik hasi eta hiriko auto ttiki modernoraino–, pertsonaien janzkerak eta imintzioak eraldatuko dira, maskarak agertuko dira –1918ko gripe espainiarraren harira–, uniformedun armadun gizonek gerrak ekarriko dituzte.\nEta pasadizo horietan guztietan liburu-dendak hor jarraituko du, eta atariaren gainean egiaren aho irekiak atsekabearen keinua egingo du eta begiak itxita izango ditu, irekitzen dituen arte... Azken detaile bat. Liburu-dendaren errotuluan Libreria hitza ageri da, azentu-markarik gabe, eskuineko lokala zertan bilakatu eta horren izena ere ematen da. Horiek dira liburuak dituen letra bakarrak eta editoreek, Gottusok egin bezala, italiarrez uztea erabaki dute.\nGure aldetik obra honek gordetzen dituen detaileen bila joan zaitezten gonbita luzatzen dizuegu eta, pantailaren beste aldean historia irakaslerik balego, ez galdu liburu hau ikasgelan erabiltzeko aukera!\nHitzik gabe ere, zenbat hitz sor daitezkeen irakurketa honen bueltan.


Herritarrei Arreta egiteko Bulegoa(HAB) - Ayuntamiento Valle de Egüés | Eguesibarko Udala\nHerritarrei Arreta egiteko Bulegoa(HAB)\nPortada » Herritarrei Arreta egiteko Bulegoa(HAB)\nHerritarrei Arreta egiteko Bulegoa\nHerritarrei Arreta egiteko Bulegoan herritarrak hartu eta arreta egiten diegu bai aurrez aurre, bai telefonoz, bai bide telematikoz.\nHelburua ahalik eta laguntzarik onena eta eraginkorrena ematea da; hau da, zerbitzurik hoberena eskaintzea, informazio eskaerei erantzun egokia eta azkarra ematea, proposatzen diren jardun eta eskaeren inguruko orientabidea ematea, herritarren idazki eta jakinarazpenak erregistratzea, kexak eta iradokizunak jasotzea, eta informaziorako duzuen eskubidea bermatzea.\nZERBITZUEN ETA PROZEDUREN KATALOGOA ESKURATU\n012 Infolokal telefonora deituz informazio interesgarria jasoko duzu udal zerbitzuez eta zerbitzu orokorrez, eta zenbait izapide egiteko modua izanen duzu, hala nola denetariko ziurtagiriak egin, kexak eta iradokizunak jakinarazi, etab.\nUdaletxean bertan ere telefonoz eginen dizugu arreta.\nAurrez aurreko zerbitzu honen helburu nagusia da herritarrek maizenik eskatzen dituzten zerbitzuak eta informazio eskaerak bildu eta kudeatzea.\nIzan ere, Administrazioa modernizatzeko prozesuaren barnean, beharrezkoa da herritarrek gestio guztiak leihatila bakar batean egin ahal izatea, eraikin beraren barnean leku batetik bestera ibili behar ez izateko\nToki erakundeak jada maila ona du udalaren administrazio kudeaketaren garapen informatikoan. Era berean, zerbitzu horietako batzuk bideratu ahal izateko (norberaren informazioa eskuratzeko eta nork bere izapideak egiteko, adibidez) kudeaketa-aplikazio integratuak izan beharko ditu eskura, baita informazio eta transakzioen segurtasunari dagozkion bestelako eskakizun teknikoak ere.\nWebgune berri honen bidez, hainbat atal eguneratu dira, hala nola “Alkateak erantzuten du”, “Zinegotzi delegatuek erantzuten dute” eta “Talde politikoek erantzuten dute”; herritarrek zuzenean jo dezakete haiengana.\nGainera, iradokizun postontzia ere badago, bai eta egoitza elektronikoa ere, edozein izapide egiteko.\nZER IZAPIDE EGIN DITZAKET BULEGO HONETAN?\nErrolda altak, bajak eta aldaketak.\nErroldatze agiriak eta ziurtagiriak.\nBanku-helbideratzeak eta gutunak bidaltzekoak.\nHirigintza lizentziak eskatzea.\nZiurtagiriak: Ondasunak, JEZ eta zirkulazioa.\nOrdainagirien kopia eta kobrantza.\nZorrik ez izatearen ziurtagiriak.\nFidantza/abala jasotzea eta itzultzea.\nZURE UDALAREKIN HITZ EGIN


Renove Plana 19 egunen ondoren bukatu da aurten, 13.910 etxetresna ordezkatu ondoren - Debagoiena - Goiena.eus\nRenove Plana 19 egunen ondoren bukatu da aurten, 13.910 etxetresna ordezkatu ondoren\nLeire Kortabarria 2016-06-06 16:59\nEtxetresna Elektrikoen Renove Plana 19 egunetan bukatu da aurten, aurrekontuak (1.000.000 euro) ahalbidetzen zituen eragiketa guztiak egin direlako. Hala, guztira, energia eraginkortasun handiko 13.910 etxetresna elektriko merkaturatzea lortu du.\nJoan den maiatzaren 2an abiarazitako Etxetresna Elektrikoen Renove Planak 346 saltokiren laguntza edo atxikimendua izan du hiru herrialde historikoetan; eta saltoki horietan bertan egin zaie zuzeneko deskontua erosleei. Ezarritako helburua maiatzaren 21ean lortu zen, eta, beraz, egun horretan bertan eman zen bukatutzat 2016ko Renove Plana.\nDeskontu edo diru laguntza horiek honako hauek izan dira: 80 euro eraginkortasun handiko etxetresnak erosteko, A+++ kalifikazio handiena dutenak, eta 65 euro A++ kalifikaziokoak.\nGainera, saltoki horietako ordezkariak arduratu dira etxetresna zaharrak erretiratzeaz erosleen etxeetatik, gero birziklatzeko berme guztiekin.\nEtxetresna elektriko motaren arabera, gehien eskatu edo erosi dena garbigailua izan da, eraginkortasun handikoa, A+++ klasekoa; 5.398 gailu saldu dira. A++ klasekoak, berriz, 620 garbigailu saldu dira; guztira, 6.018 garbigailu erosi dira. Bigarren lekuan hozkailuak daude salmentei dagokienez, 2.820 tresna salduta, eta hirugarrenik, indukzio-plakak, 2.105 plaka erosita. Ekitaldi honetako berritasun bat izan diren labeak, A+ energia eraginkortasun klasekoak, ia 1.000 unitate saldu dira.\nEtxetresna 80 euroko diru laguntza 65 euroko diru laguntza Guztira\nHozkailua 657 2.163 2.820\nIzozkailua 18 151 169\nGarbigailua 5.398 620 6.018\nOntzi-garbigailua 208 1.401 1.609\nLehorgailua 21 213 234\nIndukzio-plaka Ez aplikagarria 2.105 2.105\nLabea Ez aplikagarria 955 955\nGUZTIRA 6.302 7.608 13.910\n(Iturria: Energiaren Euskal Erakundea)\nArrakastaz hasi da Renove Plana\nLeire Kortabarria 2016 mai 03 Debagoiena\nAstelehenean hasi zen etxetresnak aldatzeko Renove plan berria. Jende asko horren zain egon da eta lehenengo egunak lan handikoak izango dira saltz...


Itsaso Pagoaga: "Oporretara jostailuak eramateaz gain, inguruko baliabideak aprobetxatu behar dira" - Arrosa\nItsaso Pagoaga: “Oporretara jostailuak eramateaz gain, inguruko baliabideak aprobetxatu behar dira”\nDerrigorrezko hezkuntzaren arloan amaitu da ikasturtea, eta oporretan dira ikasleak joan den astetik. Opor garaian haurrekin egin daitekeenaz, bidaietarako edo beste planetarako kontuan izan behar denaz, hainbat aholku ekarri ditugu saioaren azken txanpara. Izan ere, Bergarako Txapa irrati libreko lagunek Itsaso Pagoagarekin hitz egin dute horretaz Gurasoak saioan.\nPosted in ZebrabideaTagged #aholku #guraso #haur #irrati libre #itsaso pagoaga #opor #portada #txapa\naz. Eka 29 , 2016\nAne Alava (Ernai): «Mendi ibilaldia eta jaialdi musikatua uztartuko ditu Gazte Martxak.»\nIrulegi irratiko Jojo Bidart batu zaigu gaurko irratien tartera


genre_facet:"EIMAk onetsitako materialak" genre_facet:"Interneteko baliabidea" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Mekanizazioa (Heziketa Zikloa). Erdi maila" topic_facet:"Lanbide Heziketa" topic_facet:"Interpretazio grafikoa (Modulua)" format:"eBook"\nGeneroa / Forma: EIMAk onetsitako materialak Generoa / Forma: Interneteko baliabidea Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Interpretazio grafikoa (Modulua) Formatua: Liburu elektronikoa\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) Interpretazio grafikoa (Modulua) Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Euskal editoreen memoriak - Ardi Txikia Beti Bildots - bizkaie.biz\nLasaitasun apur bat hartuta egongo dira eureetako batzuk, eta akabuko orduko lanak eragindako erraten damuz besteren batzuk… Gustora entzungo neukez euren abenturak eta kalenturak… Entzun, edo irakurri.\nHemendik kanpora, ez dira bat edo bi euren memoriak idatzi dituen editoreak; gitxi batzuk aitatutearren, Rafael Borras, Esther Tusquets, Michael Korda aitatu daitekez. Memoriak barik saiolanetan idatzi izan ditue editorearen langintzearen ganekoak André Schiffrin eta Siegfried Unseld editoreek. Horreez gan, esteka honetan bere beste hainbat editoreren memorien barri jaso daiteke.\nGeurean bere badira euren memoriak idatzi dituen editoreak; Idoia Estornes Zubizarretak, urte askoan Auñamendiko editore izandakoak, kasurako, Cómo pudo pasarnos esto, crónica de una chica de los 60 emon eban Erein argitaletxean 2014an.\nDenpora asko ez dala urten dau plazara, barriz, Txalaparta argitaletxeko editore Jose Mari Esparzaren Apología. Memorias de un editor rojo-separatista izeneko liburuak, Txalaparta argitaletxearen eskutik.\nEta, zer barri dakarre ba editoreek euren memorietan? Eta, zer da ba interesgarri euskal kulturgintzearen edo literaturearen zaleen begietara? Batetik, editoreen memoriek argi egin leikie liburuaren merkatuan profesionalizazino-prozesuan eragileak zelan eraldatu diran aztertu gura daben guztieri.\nHorrezaz gan, editoreen memorien bidez argitu leitekez hainbat eta hainbat hauturen edo produkturen nolakotasunen arrazoiak. Liburuaren munduko harreman-sareak bistaratzeko gakoak bere emoten ditue editoreek euren memorietan: nork, noiz eta zelan ezagutu eban harako beste editore bat, harako idazlea edo itzultzailea… Era horreetakoak kontetan ditue bai Idoia Estornesek eta Bai Joan Mari Esparzak euren liburuetan.\nEtxetik etorri jakon Estornesi lanbiderako saltoa. Lehenago antzeko proiektu baten ibili zanez gero, Bilboko argitaletxean editore barik geratu zirela eta eskari bati baldintzak ipinita ekin eutsan Jose Mari Esparzak Txalapartako editore-lanari fabrikako buzoa kakoan eskegita.\nIbilbide ezbardin bi dira, eta nork bere ibilbide akademiko eta politiko-ideologikoagaz batera kontetan ditu bakotxaren joan-etorriak. Baia, konekzinoak bere badagoz liburu bien artean, edizinoaren munduagazko lehen kontaktuak paskinak eginez eta banatuz izan zituela euskereak eta euskal liburugintzeak pasau behar izan dituan zentsurearen ganekoak zelako abenturak ekarrarazo zituan, Durangoko liburu-azokako zelango gomutak daukiezan, liburuen eta entziklopedien sorkuntza eta produkzino prozesuan emon beharreko pausoak zein izan diran eta zelan aldatu diran, euren ibilbidean sortutako harremanak eta kultur ekitaldien barri… halakoen ganeko zehetasunak, pozak eta nekeak, eta beste askoz gehiago topau leikez irakurleak editoreen memorietan.\nEstornesek dinoan legez, Liburu bat argitaratzea eta liburu baten publizidadea egitea eta liburua saltzea ez dira gauza bera'. Esparzak, barriz, hauxe dino: Editetea zabaltzea da, ideak testu bihurtzea, testuak liburu eta liburuak konsumorako produktu. Bide horreetan egindako ahaleginen barri jasoko dau irakurleak liburuotan.


Rabun konderria (Georgia) - Wikipedia, entziklopedia askea.\nRabun konderria (Georgia)\nRabun konderria (ingelesez: Rabun County) Georgiako konderri bat da, Ameriketako Estatu Batuetan. Hiriburua Clayton da. 2010eko zentsuaren arabera 16.276 biztanle zituen, Rabun kilometro koadroko azaleran.\nRabun konderriaren kokapena AEBtan\n34° 52′ 37″ N, 83° 24′ 30″ W / 34.87692°N,83.4082°W / 34.87692; -83.4082Koordenatuak: 34° 52′ 37″ N, 83° 24′ 30″ W / 34.87692°N,83.4082°W / 34.87692; -83.4082\n958,28 km2 (%98.17)\n17,85 km2 (%1.83)\nRabun konderriak 976,12 kilometro koadro ditu. Horietatik 17,85 ura dira. Beste 958,28 lurra dira. Biztanleria dentsitatea 0,06 da.\n2010eko zentsoan bizi ziren 16.276 pertsonetatik 15.769 txuriak edo hispanoak dira. Horietatik hispano edo latino kategorian 1.301 dira. 144 beltzak edo afroamerikarrak. 53 amerikar natiboak ziren eta 7 Hawaii edo Pazifikoko irletako natiboak. 114 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 179 pertsonek kokatzen zuten.\nMultimedia: Rabun County, Georgia\nAzken aldaketa 13 abendua 2019(e)an, 22:56(e)tan


Beruete, Regoyos eta euren garaikideak, Bilboko Arte Eder Museoan - Bizkaie! - Uriola.eus\nXIX. mendearen amaierea eta XX.aren hasierea modernizazino sasoiak izan ziran Espainian, ekonomia, azpiegitura eta gizartearen aldetik. Ondorioz, sortzaileek be modernotasunera jo eben, eta paisajea zan orduko adierazpide modernoena arte plastikoetan. José Entrecanales eta Santiago Corral injineruen bilduma bikainetan oinarrituta, sasoi haretako Espainiako pinturearen errepasoa egin dau Bilboko Arte Eder Museoak, Javier Barón Thaidigsmann komisario dala.\nMartiaren 11tik bagilaren 15era bitartean ikusi ahal izango da Beruete, Regoyos eta paisajea José Entrecanales eta Santiago Corral injineruen bildumetan erakusketea, museoko 32 eta 33. aretoetan. Bildumagile bien ekina txalotu dabe Arte Eder Museoan egindako aurkezpenean, XIX. eta XX. mendeko jokera artistiko barrien alde egin ebelako, eurak geroago bizi izan ziran arren (bildumak 1940 eta 1970 urteen artean osotu zituen).\nIzenburuak dinoan legez, Aureliano de Beruete (1845-1912) eta Darío de Regoyos (1857-1913) dira erakusketearen ardatzak. Koadro gehienak artista bionak dira, baina badagoz euren sasoiko beste artista ezagun batzuen obrak be: Joaquín Sorolla, Agustín Riancho, Francisco Gimeno eta Santiago Rusiñol. Guztien artean Regoyos izan zan artistarik kosmopolita eta erradikalena, eta lotura handia izan eban Bilbogaz. Hori dala eta, Arte Eder Museoak Regoyosen obra ugari ditu.\nErakusketa honetako pieza gehienak Entrecanales eta Corral bildumagileen oinordekoek lagatakoak dira. Arte Eder Museoaren jaubetzako bat be ipini dabe, Madrilgo Pradoko bi eta beste bilduma pribadu batzuetako bost, baina horreek be injineruen bildumen zati izan ziran lehenago. 70 koadro inguru dira guztira, gehienak 1890-1920 tartekoak.\nKontuak kontu, Darío de Regoyos etxera bueltauko balitz legez izango da, pintore horren obra-moltsorik esanguratsuena Bilboko Arte Eder Museoak gordeten dauen ezkero. Aureliano de Berueteren kasua kontrakoa da, Bilboko publikoak lehenengo aldiz ikusi ahal izango dauelako Madrilen jaiotako artista horren bilduma zabal bat.


Narciso / Narcissus (Nartziso)\nAkzioa lorategi batean kokatzen da, Bako jainkoaren festan. Festaren ardatza bertara azaldu den Nartziso gaztea da. Jainko nola hilkorrek hura limurtu nahi dute, alferrik ordea. Nartziso eskuraezinak lorategia zeharkatzen du itzal baten, bere grinaren arrazoia den horren atzetik. Ez dute Eko ninfak, entzuten duenaren azken silabak bakarrik errepìkatu ditzakeenak, ez Junon jain...\nAkzioa lorategi batean kokatzen da, Bako jainkoaren festan. Festaren ardatza bertara azaldu den Nartziso gaztea da. Jainko nola hilkorrek hura limurtu nahi dute, alferrik ordea. Nartziso eskuraezinak lorategia zeharkatzen du itzal baten, bere grinaren arrazoia den horren atzetik. Ez dute Eko ninfak, entzuten duenaren azken silabak bakarrik errepìkatu ditzakeenak, ez Junon jainkosak, ez Febo jainkoak, ezta Adonis berak ere haren arretarik merezi. Harik eta, festaren amaieran, maite duen itzalaren isla urmael batean ikustean Nartziso haren nortasunaz jabetuko den arte: bere burua da. Bere etsipenean, Nartziso arrosa bihurtuko da. Ekok mendira ihes egingo du, han ez baitu inork ikusiko, entzun, berriz, denek entzun ahal izango dute.\nJorge Amat-i 2001eko martxoaren 7an gibel-transplante bat egiten diote Villejuif-eko Paul Brousse ospitalean. Ebakuntza hau dela eta, hezurretako linfoma bat diagnostikatzen diote eta 2002ko apirila arte kimioterapia ematen diote. Ez idazteko, ez gogoetarako kemenik ez duenez, denboraldi honetan kameraren aurrean egunero aitorpenak egiteko betekizuna jartzen dio bere buruari, h...


Gipuzkoako Diputazioarendako "onartezina" da Israelgo Enbaxadaren jarrera - Debagoiena - Goiena.eus\nGipuzkoako Diputazioarendako "onartezina" da Israelgo Enbaxadaren jarrera\nUbane Madera 2014-08-05 10:15\nGaza atzo (astelehena). Argazkia: netnoticias.mx\nGipuzkoako Foru Aldundiaren ustez, Israelgo Enbaxadak Gazako erasoen aurrean agertu duen jarrera "onartezina" da. Foru Aldundiak adierazpen instituzionala argitaratu zuen Israel Gazan egiten ari den neurrigabeko erasoak salatzeko. Israelgo Enbaxadak "errealitate distortsionatua" izatea eta "israeldarren kontrako gorrotoa sustatzeko kanpaina" bati men egin izana leporatu dio Foru Aldundiari.\n'Gazamortua' (Iritzi artikulua: Jon Otxandategi)\nForu Aldundiak Gazako herritarrekiko elkartasuna berresten du eta "onartezina" iruditzen zaio Israelek ukatzea Gazako suntsiketan duen erantzukizuna.\nDiputazioak dio Israelek Gazako milaka herritar jasaten ari diren erasoen eta hilketen erantzukizun osoa zuritu nahi duela. Ez duela inolako ardurarik onartzen asteotan Gazan gertatzen ari diren eraso bortitzen ondorioetan.\n"Gipuzkoarrok asaldatuta gaude, neurrigabeko eraso horiekin milaka herritar, gehienak zibilak eta asko haurrak, erailtzen ari direlako nazioarteko agintarien isiltasun onartezinaren konplizitatearekin", adierazi du Diputazioak.\nHori horrela, Diputazioa Isralek hartu duen jarrerarekin ez datorrela bat adierazi du, "ez erasoekin ez zibilen hilketak eta herrien suntsiketak justifikatzeko baliatzen dituen argudioekin".\n"Gainera, Israelgo enbaxadore Alon Barrek, Foru Aldundiari bidalitako erantzunean, errespetu gutxi adierazten digu gipuzkoarroi", Israel Gazan bultzatzen ari den operazioaren salaketa "Israelgo herriari gorrotoa sustatzeko kanpaina" eta "informaziorik eza"-ren ondorioa dela esaten baitu. "Gipuzkoarrok informazioa jasotzeko eta iritzi propioa eratzeko dugun gaitasuna zalantzan jartzea zentzugabea" dela uste du Diputazioak.\nHorrekin batera, Gipuzkoako Foru Aldundiak "berretsi" egiten du palestinarrek Estatu propioa izateko duten "eskubidearekiko konpromisoa". Era berean, palestinarren sufrimendua arintzeko konpromisoa ere berretsi egiten du Diputazioak.


Udako bi hilabeteetan 6 pertsona hil dira Euskadin, iaz baino bi gutxiago\nG-7ren goi-bileraren egunetan mugako pasabidean auto-ilararik sortu gabe amaitu da Euskadiko irteera-itzulera operazioa\nTxurdinaga. 2019.09.02 Euskadiko errepideetako udako operazio berezia amaitu da, eta uztailean eta abuztuan % 1 egin dute behera nazioarteko joan-etorriek iazko hilabete berekoekin alderatuta. Biarritzeko G-7ren goi-bilera zela-eta abuztuaren 23tik 26ra bitartean Biriatuko pasabidea saihesteko herritarrei egindako gomendioei esker eta Biriatuko mugan gorabeherarik eta trafiko-etenik sortu ez zelako, asteburu horretan ez zen ia batere auto-ilararik sortu. Bestalde, bi hilabete hauetan, zoritxarrez, 6 pertsona hil dira, 4 Gipuzkoan eta 2 Bizkaian, eta 2018ko udan 8 pertsona hil ziren; ez da hildakorik izan Arabako errepideetan.\nIraileko datuak erregistratzea falta bada ere, lehenengo balantze baten arabera Euskadiko errepideetatik 1.182.000 ibilgailu igaro dira uztailean eta abuztuan, eta horrek adierazten du uda amaierarako Euskadiko errepide-sareak ibilbide luzeko ia 2 milioi joan-etorri erregistratuko dituela.\nEusko Jaurlaritzako Segurtasun Saileko Trafiko Zuzendaritzak Armiñongo lotunean eta N-622 errepideko lotunean, Gasteizerako noranzkoan, eta A-1 eta AP-1 errepideak, Madrilerako noranzkoan, lotzen diren lekuan abian jarritako operazio bereziei eta Ertzaintzako agenteen kontrol eta zaintza lanari esker, trafikoa arina izan da joan-etorri asko izan diren aldi horretan.\nIrteera-operazioa nahiko metatuta egin zen, eta auto-ilarak ohiko puntuetan sortu ziren: A-8 errepidean Kantabriarako noranzkoan, Biriatun eta N-622 errepidean, A-1 eta AP-1 lotzen diren puntuan, Madrilerako noranzkoan.\nAraban egunik zailena abuztuaren 3a izan zen, eta A-1 eta AP-1 lotzen diren puntuan, Armiñonen, Madrilerako noranzkoan, 7 kilometroko auto-ilarak sortu ziren. Puntu horretan bertan 6 kilometroko ilarak sortu ziren uztailaren 27an, Europa iparraldetik Afrika iparralderako eta Portugalerako nazioarteko trafikoaren baitan ibilgailuen kopurua areagotu egin baitzen.\nBizkaian, bestalde, trafiko astuna ohiko irteera-puntuetan izan zen, ia asteburu guztietan eta Bilbotik Kantabriako kostalderako irteeretan. Horrela, uztailaren 12an, ostiralean, 16 kilometroko auto-ilarak sortu ziren A-8an, Barakaldon, Kantabriarako noranzkoan. Berriz ere 12 kilometroko ilarak sortu ziren uztailaren 25ean eta abuztuaren 3an ere.\nGipuzkoan, berriz, auto-ilararik esanguratsuenak Irungo ordainlekuan, AP-8an, Bilborako noranzkoan, sortu ziren, eta trafiko astunaren ondorioz 6 kilometrokoak izan ziren uztailaren 26an eta 5 kilometrokoak abuztuaren 2an.\nItzulera-operazioa, G-7ren goi-bileraren itzalean\n“Aurtengo itzulera-operazioaren berezitasuna Biarritzen egindako G-7ren goi-bilera izan da. Abuztuaren 23tik 26ra bitartean mugako pasabidea saihesteko Trafiko Zuzendaritzak egindako gomendioei, goi-bilera egin zen egunetan mugan gorabeherarik gertatu ez izanari eta Frantziako agintariek ibilgailu astunei ezarritako murrizketei esker zirkulazioa arina izan da, adierazitako goi-bilera hori itzulera-operazioaren egunik kritikoenetan egin zen arren”, adierazi du Trafikoko zuzendari Sonia Díaz de Corcuerak, eta berretsi du G-7ren goi-bilerak eragin moderatua izan duela itzulera-operazioan.\nAbuztuaren 19tik 22ra % 5 egin zuen gora hurbileko trafikoak, gidari askok itzulera aurreratzea erabaki baitzuten muga igarotzeko arazorik ez izateko. Mugako pasabidea saihesteko gomendioa egin zen egunetan, abuztuaren 23tik 26ra, alegia, Frantziarako noranzkoan trafikoa % 10 inguru murriztu zen. Itzulerako trafikoa abuztuko azken astean pilatu da, eta asteartean, hilaren 27an, 12 kilometroko ilarak sortu ziren; abuztuaren 19an, ostegunean, 10 kilometrokoak; eta abuztuaren 30ean, ostiralean, 12 kilometrokoak. Itzulera-operazio batean ohikoak izaten direnak baino handiagoak izan ziren, beraz, auto-ilarak, eta goi-bileraren ondorengo aste osoan zehar sortu ziren.\nAraban, auto-ilararik handienak A-1 eta N-622 errepideen arteko lotunean sortu ziren, Irunerako noranzkoan. Abuztuaren 22an 12 kilometroraino iritsi ziren, eta 17an eta 30ean, berriz, 7 kilometrokoak izan ziren. Bizkaian, bestalde, ez da aparteko auto-ilararik sortu atzerriko ibilgailuen oporretako itzuleraren ondorioz.\n2018an baino hildako gutxiago\nGuztira 6 pertsona hil dira Euskadiko errepideetan uztailean eta abuztuan: 4 Gipuzkoan eta 2 Bizkaian, eta Araban ez da hildakorik izan. Hildako horietako hiru motor-gidariak ziren, eta gainerakoak auto-gidariak.\nErtzaintzak erregistratutako datuen arabera, aurtengo udan Euskadin % 3,6 murriztu dira istripuak. Guztira 1.209 istripu gertatu dira: 488 Gipuzkoan, 444 Bizkaian eta 277 Araban.\nAurten, urtea hasi zenetik, guztira, 29 pertsona hil dira Euskadiko errepideetan, eta horietatik 12 auto-gidariak ziren, 10 motor-gidariak, 4 oinezkoak, 2 bidaiariak eta 1 txirrindularia.\nUdako irteera eta itzulera operazioaren baitan Euskadiko errepide-sarean istripuei aurrea hartzeko helburuarekin, Eusko Jaurlaritzako Segurtasun Saileko Trafiko Zuzendaritzak kontzientziazio-kanpaina areagotu du uda osoan bai hedabideetan bai bere komunikazio-kanaletan, webgunean eta twitterren. ‘Gidatu, besterik ez / Elige conducir’ kanpainaren bigarren fasean prebentzioa azpimarratu da errepideko ezbeharren hiru faktore nagusiei aurre egiteko. Faktore horiek abiadura desegokia edo handiegia, alkoholaren eta drogen kontsumoa eta arreta galtzeak dira. Horrez gainera, motor-gidarien kolektiboari zuzendutako prebentzio, sentsibilizazio eta kontzientziazio mezuak ere areagotu dira ‘Nire gurpiletan jar zaitez’ programaren baitan.\nIkasturteari hasiera ematearekin batera, Trafiko Zuzendaritzak ‘Don´t be Dummy-Para ti no hay repuestos’ programaren beste edizio bat jarriko du abian, prebentzio eta sentsibilizazio mezuekin oraindik gidariak ez diren ikasleengana iristeko.\nBestalde, irailerako beste bi prestakuntza-ikastaro daude aurreikusita Nafarroako Los Arcoseko zirkuituan, bereziki motor-gidariei zuzenduta eta Nafarroako Gobernuarekin izenpetutako hitzarmenaren baitan. Lehenengoa asteburu honetan, larunbatean eta igandean, egingo da. Bi ikastaroak urrian egingo den hirugarren batekin osatuko dira. Eta ekintza horiek guztiak ‘Nire gurpiletan jar zaitez’ programako ekimenen baitan antolatuko dira.


Igone Etxebarria da Labayru Fundazioko zuzendari berria\nActualizado 22/03/2021 18:13 CET\nLabayru Fundazioak Igone Etxebarria izendatu du zuzendari, orain arte ardura horretan egon den Adolfo Arejitaren ordez. Artezkaritzako presidente izango da aurrerantzean Arejita, Jokin Gorozikari lekukoa hartuz, Labayruko iturriek jakinarazi dutenez.\nIgone Etxebarria Labayru Fundazioaren zuzendariordea izan da azken 12 urteetan. Erantzukizun berria jasotzerakoan adierazi du Labayruk "erronka asko" dituela aurrera begira, eta horretan ariko dela.\nZuzendari berriak erakundearen helburu estrategikoak aurrera eramatea izango du esku artean: euskararen eta euskal kulturaren zabalkundea egitea transmisioa bermatzeko, euskararen kalitatea zaintzea, digitalizazioa, gizartearekin bat egitea.\nIgone Etxebarria (Bedia, Bizkaia, 1962) Euskal Filologian lizentziaduna da, eta ikasketak amaitu eta Labayrun hasi zen lanean (1985). Gero 14 urte egin zituan ETBn zuzentzaile eta euskara arduradun (1988-2002). Horren ostean, berriro Labayrura joan eta, Eusko Jaurlaritzan Euskara Sustatzeko zuzendari egindako urte eta erdiko tartea kenduta (2005-2007), bertan jarraitu du, 2008tik hona zuzendariorde zela.\nLabayru Fundazioaren zuzendari berria euskaltzain urgazlea da (1996tik). Euskararen Aholku Batzordeko kide izan zen (2001-2005), eta Bizkaiko Foru Aldundiaren Euskara Bizia batzordeko kide da 2011tik.\nBestalde, Adolfo Arejita Labayruren sorreratik egon da erakundeari lotuta, eta bere ibilbide profesionala Deustuko Unibertsitatean egin du, irakasle. Labayrun, lehenik, zuzendari laguntzailea izan zan, eta azken 12 urteetan zuzendari, Ander Manterolaren ondoren.\nHemendik aurrera, Artezkaritzako buru edo presidente izango da, Jokin Gorozikak itxitako karguan. Jokin Gorozikak 2003tik bete du kargu hori, eta orain presidenteorde moduan jarraituko du.


Web Telebistak: Informazioa lantzeko modu eta joera berriak | Desplazatua\n← Indarkeria matxistaren inguruko zenbaki batzuk\nEl Intérprete; handia Asier Etxeandiak sortu duen ikuskizuna. Ez galtzekoa! →\nIzen horixe jarri nion Multimedia Komunikazioa EiTB-EHU 2012-2013 master amaierako lanari. Aldez aurretik hasitako lan bat osatzeko asmoz egin nuen. Izan ere, masterreko praktikaldian zehar Berria taldean ikerketa bat egiten saiatu nintzen: “Informazio hedabideen web telebista ikerketa proiektua”. 2012ko maiatzean hasitako ikerketa haren helburua zen ikustea, era orokor batean, zein zen gainerako egunkariek bideoaz egiten zuten erabilera, hau da, zer nolako web telebista ereduak landu dituzten eta gainerako euskarrietarako egokitzapenak landu ote dituzten, besteak beste. Horretarako hainbat hedabide ikuskatzea proposatu zidaten, bai nazioartekoak eta baita zehazki Kataluniako hainbat proiektu komunikatibo ere.\nIzan ere, bideoak idatzizko albisteen elementu osagarri —eta baita ordezko ere— bihurtu dira aspaldian egunkarien edizio digitaletan. Horietako batzuk, gainera, kanal propioa sortzea erabaki dute, bideo guztiak modu batean edo bestean erakusteko.\nBideoaren garrantzia, Interneteko kontsumitzaileen artean, ukaezina da:\nEspainiar estatuan, esaterako, hilero 20 milioi bideo online erabiltzaile daudela dio comscore etxeak\nHorri jarraituta, Interneten dauden bideoen %51 eduki profesionalekoak direla, alegia, albisteak direla, baieztatzen du\nHorren parean telebista kontsumoa aipatu beharra daukagu, ze, 2011n 239 minutu/pertsonako eta eguneko kontsumitzen bazen (Egedaren iazko txostenaren arabera): Europan ikusten den telebistaren %40 Internet bidez kontsumitzen da.\nBeraz, ulertzekoa da bideoaren kontsumoaren zabalkunde horretan egunkari digitalek ere euren ekarpena egin nahi izatea, krisi ekonomikoari lotuta egunkarien kontsumoan gertatu den gainbeherari aurre egiteko modu bat ere badelako: alegia, bestelako bideak lantzea informazioa zabaltzeko. Hala bada, gehiago edo gutxiago prestatuta, euren bideo propioak sortzeari ekin diote informazioa emateko bide berri gisa.\nBeraz, Master Amaierako Lana bi zatitan osatu nuen: batetik, Berriarentzako ikuskatu nituen egunkari digitalen WebTB Kanalak edo bideo biltegien deskripzio laburra. Eta, bigarren zati baten, ikusitako horren sakontzea eta ondorio zehatz batzuk biltzea.\n26 adibide ikuskatu nituen guztira. Horien artean, egunkariak daude, baina baita ere Interneterako propio sortutako WebTB kanalak.\nGidalerro batzuk identifikatu eta baliatu nituen, lanaren bigarren zatiari ekiteko: 1)Youtube bideo plataformari buruzko tesian Rebeka Antolinek jasotakoa 2) eta Bartzelonako unibertsitateko irakasle eta, era berean, VilaWeb Tbko arduraduna den Roger Cassanyren ikerketa lerroa; hirugarrenik 3), bideogintza berriari buruz Andy Dickinsonek egiten duen bereizketa.\nBideo-albisteak izan nituen oinarri, hau da, informazioa emateko helburua zuten egunkariek euren edizio digitaletan ikus-entzunezkoaz egiten duten erabilera, eta ez entretenimenduko ikus-entzunezko saioak, nahiz eta badiren horrelakoak ere eskaintzen edo erakusten dituzten egunkariak ere.\nRebeka Antolinek Youtuberi buruzko tesian dioenez, ordutegi zehatzen desagertzeak saioen laburtzea ekarri du. Erabiltzaileak agintzen du, ez banaketa kanalak. Webaren “Audiovisualización” fenomeno generikoaz hitz egiten du: kontsumoa era guztietako soporteetan hazten doa (blogetako bideoak, prentsa onlinekoak, web atarietakoak).\nRoger Cassanyk dioena da, Internetek erabateko askatasuna ematen duela bideoak sortzeko orduan, jada ez dagoelako parrilla bati lotuta bideo-albistea. Era horretan, berrerabilera presente, eta bideoak behin Internetara igota betiko izaten direnez, bideoak ahalik eta manipulazio gutxienarekin eskaini behar direla dio. Helburua litzateke, tenporalitaterik ez galtzea.\nIldo horretan, sortzen da video ilustration deritzana; geroz eta hedatuago dagoen bideo mota, bideo informatiboei gagozkiola. Video ilustrationen helburua litzateke lekukotasuna ematea, gertatzen ari dena erakustea, unean bertan dagoena eskaintzea. Horregatik apenas dauka ediziorik. Horrekin batera, Andy Dickinsonek beste bi bideo mota bereizten ditu:\nStory: Unitate informatiboa osa dezake berak bakarrik, koherentzia informatibo osoa duelako; telebista tradizionaleko albistegietako bideoei jarraitzen die eta Bulletin: Kasu honetan telebista tradizionalean bezala, aurkezlea dago eta telebista saioaren itxura dauka. Aurrekoak bezala, unitate informatibo osoa osa dezake berak bakarrik, nahiz eta aurrekoa bezala, testu idatziz ere laguntzen den egunkari digitaletan.\nAztertutako adibideetan 3 eratako bideo-albisteak edo bideo ereduak identifikatu nituen; izan ere, badira telebista saioak ekoizten dituzten WebTB informatiboak. Baina, interesgarria iruditu zitzaidan video ilustration hori gogora ekartzea, lotura zuzena duelako horrek, bideoa erakusteko erabiltzen den moduarekin. Hau da, bideo mota horrek, ezinbestean, testuingurua behar izaten du, bideoa hasiera baten erakusten den kokagune horretatik kanpo kontsumitzen bada, ikusleak jakin egin behar du zer, noiz, nor ari den ikusten. Beraz, bideoa huts-hutsean erakusteak ulermenean modu negatiboa eragin dezake. Horregatik, edizio digitalen web telebista ereduak, bideoak biltegian pilatzen dituztenean, egunkariaren edizio digitaleko artikulura inolako loturarik egin barik, bideo horrek zentzua galtzen du, lekuz kanpo geratzen da. Hori dela eta, erabilera hori izango duen bideoak story edo bulletin erakoa beharko luke izan eta ez, video ilustration deritzana.\nAdibide batzuk azaldutakoa argitze aldera:\nDemagun, New York Times egunkariaren edizio digitalaren bideo kanalera jotzen dugula: ikusten denez, bideoarekin batera, gutxieneko informazio lagungarria eskaintzen da: titularra, data, egilea, albistearen laburpentxoa, baina baita ere egunkariko artikulura lotura: hiperesteka.\nGauza bera egiten du esaterako Huffington Post egunkariak, baina kasu honetan, gaiarekin lotutako gainerako loturak eskaintzen ditu.\nWahistong post-ek ere, gaiarekin lotutako beste albiste batera hiperesteka eskainiko digu.\nEta, gertuagoko adibide bat aipatzeagatik: Kataluniako VilawebTV;artikulua\nAldiz, El Pais, Diario Vasco eta Correo, Berria, La Vanguardia, Ara, Zeit Online edo The Economist-ek ez dute euren bideo erakuslekutik egunkariaren edizio digitaleko artikuluetara loturarik egiten. Esan genezake, eten egiten dela egunkariaren eta web telebistaren arteko harremana. Edo gutxienez, bideo biltegia ez dela zuzenean kontsumitzeko leku bat, baizik eta edizio digitalean jasotzen dituzten bideoak biltzeko leku hutsa.\nAukeratu nituen 26 hedabideek erakutsi zidatena da, eskaintza oso zabala dela eta ez dagoela eredu bakar bat. Horregatik ezin izan dut bideo ekoizpenaren sailkapen itxi bat eratu. Hain justu, horregatik eutsi diot WebTB izendapenari, eta ez ditut bereizi multimedia kanalak, alde batetik, eta webTb kanalak, beste alde batetik: modu nahiko nahasian erabiltzen baitituzte kontzeptu biak.\nBeste banaketa posible bat litzateke parrilladun WebTB-k eta bideo biltegiak, baina horretan ere denetarikoak daude; programazioa duten parrillarik gabekoak eta bideo biltegi garatuak eta, biltegi hutsak…\nHala ere, berritzaileak eta balio informatiboa duten hainbat adibide identifikatu nituen, nolabaiteko sailkapena egin behar nuela iritzita:\nWEBTB BERRITZAILEAK BALIO INFORMATIBOA DUTENAK\n• Huffpost Live: Zuzeneko saioetan darabilten estiloagatik; teknologiaz egiten duten erabilera. • UsaToday: Diseinuaren egituragatik; egunkari itxuratik erabat aldetzen da.\n• Argia: Beranduegi saioagatik. Interneterako sortutako saio propioa, errekurtso gutxirekin osatutako adibide arrakastatsua.\n• Ara: Kanpoko eta etxeko albisteak lantzeko orduan egindako hautuagatik: nazioartekoa agentzia bidez; etxekoak saio propioen bidez.\n• Goiena.net–HamaiakTB: Barne antolaketagatik, bakoitzak ekoizten dituen informazioak amankomundean jartzeko asmatutako datu biltegi zerbitzuagatik. • AgoraNews: Streaming-aren erabileragatik. Orain arte gertaera eta ekitaldi asko “kubritu” barik geratzen ziren, baina emisio modu honek informazioa lantzeko modu berria ekarri du. • Vilaweb: Albisteen tratamendurako bideogintza estilo propioa lantzeagatik.\n• ireport.cnn.com: Kazetaritza parte- hartzailea sustatzeagatik. Informazioa osatzeko modu berri bat, hartzailea ere parte-hartzaile bihurtuz, informazio iturri bilakatuz.\nArgi geratu zitzaidan ez dagoela eredu arrakastatsu bat eta bakarra; erabat bizirik dagoen kontzeptua dela web telebistarena. Agerkari digital bakoitzak bere bidea probatzen segitzen du eta batzuek agerkari digitala eta web telebista erabat bereizi dituzten arren —bai itxuran, bai eta egiteko moduan ere—, beste batzuek, oraindik, agerkariari ematen diote lehentasuna eta erabat loturik darraie, bideogintzaren eskaintzari aparteko ekarpenik egin gabe.\nHala bada, 11 ondorio bildu nituen:\n1) Alde batetik, eta euren bideo erakuslekuetan egiten duten antolaketari erreparatuta, nagusiki bi eredu identifikatu nituen: Bideo biltegia, batetik, eta parrilladunak, bestetik. Bigarren hauek, gutxienekoak izan dira, ze, ikusi nuen bezala, Internetek ematen duen “askatasun” horrekin kontrajartzen da emisio orduak zehaztea. Bideo biltegien kasuan, aipagarriena da, batzuek biltegi horren antolaketan oinarritzen dutela webgunea eta beste batzuek, aldiz, bideoak nonbaiten gordetzeko baino ez dutela erabiltzen.\nMuzin egin diote ohiko programazio parrillari\nTeknologiak zuzeneko emanaldiaren demokratizazioa ekarri du\nBideo biltegien antolaketa anitza\nEsaterako, badira bideo biltegi eredu oso onak: Usa Today; eta oso txarrak: El Pais, La Vanguardia. Eta, badira ere parrilla itxia duten adibideak: HuffPost; eta programazioa izan arren, era malguagoan aritzen direnak (ordutegi finko barik): Ara. Gainera, badaude, zuzenekoaren, streming-aren, erabileran oinarritzen direnak: AgoraNews, eta horrek suposatzen duena: irits ezin naitekeen ekitaldi hori ere era informatiboan lantzeko aukera izatea, jakinda gainera, biltegian kontsumitzeko aukera ere egongo dela; baina baita, zuzenekoa geroago era informatiboan emateko darabiltenak: Vilaweb.\n2) Bideo mota ere anitza da; ezin da identifikatu WebTB kanal bat bideogintza mota zehatz batekin, ohiko telebistan ikusten ez diren moduko edizio motak. Lantzen duten narratiba aldakorra da informaziozko bideoetan; hala ere, saio mota nahiko tradizionala izaten da, aurkezlea-platoa binomioari eusten zaio. Bideoen luzera nahiko laburra da kasurik gehienetan, kontsumorako euskarri aniztasuna kontuan izanik.\nWeb Telebistek ez dute bideo mota bakar bat jorratzen\nBideoen iraupena ezberdina da\nSaioak egiteko joera\n3) Hein baten bideo mota berriak ere lan egiteko moduaren aldaketatik dator: kazetari multimediak edo video jounarlism egiten duten kazetariak behar dira web telebistetan. Kazetaritza mota honek bideogintzan sakontzea ahalbidetu du eta ikusi dugu ez dela unitate informatibo independentea, baizik eta artikuluari atxikitako elementu informatibo osagarria dela, egunkariarekin lotura estutuz.\nBideo informatiboek, esan bezala, testuinguru baten beharra daukate: edo bideoak testuingurua dakar ala beste medio batekin konbinatzen da; hau da, hiperesteka eskaintzen du egunkarira, bideoari testuingurua emateko.\nVideo jounarlism egiten duten kazetariak behar dituzte WebTBan\nBideo-informatiboak beti eskatzen du testuingua\n4) Joera horrek guztiek dakarte dauden euskarri eta baliabide guztiak aprobetxatzea: euskarri mugikorretarako aplikazioez eta sare sozialez ari gara.\nEuskarri berrietara egokitzen\nWeb Telebistek sare sozialei garrantzi handia ematen diete\nZe, ezin dugu ahaztu Internetez ari garela, sarean elkar-komunikazioa pil-pilean dagoela, dena dago elkar-konektaturik eta sare sozialek eta youtubek edukien zabalkundean laguntzen duten bezala, bideoen, informazioen, biziraupena luzatzeko ere balio dute eta horri gainera, kontsumorako euskarri berrien zabalkundea gehitu behar zaie, non egunkariek ere euren edizioak eta eskaintza osoa egokitu beharra daukaten, edozein lekutan eta edozein pantaila neurritan kontsumitu ahal izateko.\nGutxieneko gako batzuk, euskarazko WebTB batek kontuan hartu beharko lituzkeenak:\nBideogintzaz egin nahi den erabilera argi izatea; ez da nahikoa bideoz laguntzea idatzizko albistea. Bideo biltegiak edo web tb kanalak koherentzia gorde behar du eta gogoratu bideo albisteek testuingurua behar duela. Horregatik uste dut gakoa antolaketan dagoela: zer eskaini nahi den zehaztu beharra dago, edukia horren arabera aldatuko delako.\nMedioen baliabideak neurtu behar dira. Bideogintzan aritzeak baliabideak exijitzen ditu eta asko erraztuko luke horretan, esaterako, kazetarien konbergentziak (kazetariak irudiaren tratamenduaz jakin behar du, ikus-entzunezko hizkuntza ezagutu behar du, diskurtso narratiboa multimedia da) eta baita ikus-entzunezko edukiak sortzen dituzten medioen konbergentziak. Biltegi bateratu bat lantzea interesgarria litzateke, bilaketak errazteko eta materialaren berrerabilera ahalbidetzeko. Youtube bihurtu da biltegi horretan; hortaz, ordainpeko kanalen eskaintza aztertzea interesgarria litzateke.\nStreaming-ean sakontzea. Asko dira antolatzen diren ekitaldiak gure inguruan eta gehienak galdu egiten dira behar den moduko hedapena ematen ez zaielako. AgoraNews moduko ekimenek erakutsi dute target zehatzei zuzendutako emankizunak bideragarriak direla. Gurera ekarrita, egunkari nazional batek eta tokiko hedabideek elkarlanean aritu daitezke era horretako zuzenekoak gehitzen joan daitezen eta euskarazko ekitaldien eskaintza sarean gehitzen joan dadin.\nKategoria: Web Telebisten inguruko inkerketa Etiketak bideogintza, egunkari digitalak, egunkariak, kazetaritza, konbergentzia, masterra, video ilustration, web telebistak, webtb. Gorde lotura.\n1 Response to Web Telebistak: Informazioa lantzeko modu eta joera berriak\nPingback: Ikus-entzunezkoen kontsumo geraezina, mugikor eta ordenagailuetan • ZUZEU


Kutsadura alerta ezarri dute Ipar Euskal Herrian | Gizartea | Berria\nAkitania Berriko ATMO airearen kalitatearen behaketarako erakundeak aktibatu du alerta. Gehieneko abiadura murriztuko dute, eta industrialdeetan zenbait jarduera bertan behera geratuko dira.\nAuto metaketak A63 errepidean. Artxiboko irudia. Gaizka Iroz Tamaina handiagoan ikusi\nATMO airearen kalitatearen behaketarako erakundeak kutsadura alerta aktibatu zuen atzo Ipar Euskal Herrian. Izan ere, Saharatik etorritako hareak eta gizakiaren aktibitateek eragindako kutsadurak airearen kalitatea okertu dute. Pirinio Atlantikoetako prefeturak zenbait neurri hartu ditu karbono dioxidoaren isuriak apaltze aldera. Autoen, gehiengo abiadurak apaldu ditu autobidean: orduko 130 kilometrotik 110era, 110etik 90era, eta 90etik orduko 70 kilometrora. Bestalde, baratze suak eta mendiko laborantza suteak debekatu ditu. Industria guneetako zenbait aktibitate ere bertan behera uzteko agindu du.\nGas isurketak apaltzeko beste gomendio batzuk ere eman dituzte: autoa partekatzea eta garraio publikoa erabiltzea, tximinia suteak murriztea, hautsa sortzen duten obra guneetan obrak gelditzea, eta laborantza eremuan bazka siloen garbitzerik ez egitea.\nAireko kutsadurak sintoma batzuk eragiten ahal dituela oroitarazi du prefeturak, hala nola eztula, arnasketa arazoak edota begietako eta zintzurreko sumindurak. Herritar zaurgarriei bide nagusietatik ez hurbiltzeko aholkatu die, eta, oro har, kanpoko kirolik ez egitea gomendatu du. Sintoma batzuk agertuz gero lehen arretako medikuengana joateko erran dute.\nAlerta egoera noiz bukatuko den ez dute erran, oraingoz. Halere, segurtatu dute biharko baldintza meteorologikoek aireko kutsadura apalduko dutela.\nDonostian, ahalegin fisikorik ez egiteko\nDonostian ere hainbat aholku eman ditu udalak. Eusko Jaurlaritzako Airearen Kontrolerako Sareak jakinarazi du Saharatik datorren hautsa partikula pilaketa handiagoa eragiten ari dela, eta, ondorioz, Donostiako Udalak eskatu du aire zabalean ahalegin fisiko handirik ez egiteko. Adineko jendeari eta arnasketa arazoak dituztenei zuzendu diete bereziki kalean ahalegin handirik ez egiteko eskaera.\nHorrez gain, garraio publikoa erabiltzeko eskatu du udalak, "ibilgailuak direlako aireko partikula kopurua handitzen duten iturrietako bat". Bihar eguraldia aldatu egingo denez, larunbatetik aurrera partikula kopurua murriztea espero da.


Gramatika onaren eta puntuazioaren garrantzia blogetan | Martech Zone\n6ko otsailaren 2010a, larunbata Asteazkena, apirila 30, 2014 Erik Deckers\nEzagutzen nauen jendeak badaki gramatika eta puntuazio friki bat izan naitekeela. Jendea publikoki zuzentzera joango ez naizen bitartean (modu pribatuan salatzen ditut), gaizki idatzitako hitzak, gaizki jarritako apostrofoak eta, oro har, akats ikaragarriak dituzten seinaleak editatu ditut.\nBeraz, zer esanik ez, beti saiatzen naiz nire idazkera tabako gramatikalaren araberakoa izan dadin.\n"Blogetan ere bai?"\nBai, baita blogetan ere.\n"Baina blogak informalak eta elkarrizketakoak omen dira".\nEz pentsa daitekeen bezainbeste. Blog gehiago biltzen dituzten negozio gehiago daude eta konfiantza eta fidagarritasun irudia proiektatzen saiatzen ari dira. Eta sinetsi edo ez, bezeroek korporazio oso baten gaitasuna epaituko dute oinarrizko maila oinarrizko PR flunky baten gramatikan eta ortografian egiteko oinarrizko oinarrizko eginkizuna ere egiteko.\n«Ai, Jainkoa, partizipio bat zintzilikatu zenuen! Jada ez ditugu zure produktuak berriro erosiko! "\nEz didazu sinetsi? Erreparatu presidentetzarako hauteskundeetan edozein blog politikoren iruzkinetan.\nJende mota hori baretu beharrik ez baduzu (lasaitu egin behar dira), gaitasunaren eta profesionaltasunaren irudia proiektatu behar duzu. Horrek esan nahi du hitzak zuzen idatzi behar dituzula, eta gramatika eta puntuazio egokia erabili.\nNoizbehinka bidaliko diot Doug-i DM bat gaizki jarritako apostrofo bati edo gaizki idatzitako hitz bati buruz bere Marketin Teknologiako mezuetako batean (atzera begiratuta seguruenik horregatik Zigortuta nago Artikulu hau idazteko eskatu zidaten).\nBadira asko akats gramatikalak, horiek eginez gero, franko mutu ematen zaituztenak (Copyblogger-en hitzak, nireak ez). Gauzak bere aurka da eta zure aurka zure gauzak egin baino hobeto ezagutu beharko zenituzkeen akatsak dira.\nJende askok esango du blogetako gramatika eta ortografia ez direla garrantzitsuak. Informalak eta lasaiak izan behar garela eta jada ez duela axola.\nOngi dago zure bizitzari buruzko blog pertsonal bat idazten baduzu eta lagun batzuek irakurtzea espero duzula. Nahi adina informal izan zaitezke, bihotzaren nahian akatsak egin eta zure mezuak ere bete ditzakezu zin egitea doan baina oraindik barregarria. (Begira Duzu, Bloggess.)\nBaina zure negozioaz, korporazioaz edo industriaz ari bazara, dena ahalik eta garbien eta akatsik gabe mantendu behar duzu.\nEz da bekatua akatsen bat eginez gero. Askotan blogeko mezuetan akatsak egiten ditut, batez ere gramatika onaren eta puntuazioaren puntuazioaren garrantziaz hitz egiten dudanean. Baina beti atzera egin eta garbitu dezaket. Hori da blogen gauza bikaina: ezer ez da iraunkorra, aldizkari edo liburuxka bat bezala. Dokumentu bizia eta estatikoa da. Hiru urte dituzten argitalpenak.\nBeraz, akatsen bat edo bi eginez gero, ez etsi. Konfiantzazko norbaitek begiratu dezala eta iritzi zintzoak eman ditzala. Ondoren, itzuli eta konpondu edizioaren lehen bi txandetan galdu zenuena.\nOndo edo gaizki, nitpickerrak hor daudelako. Eta zure bila datoz.\nErik Eragiketen eta Sormen Zerbitzuen VP da Blog Profesionalen Zerbitzua. Bederatzi urte baino gehiago daramatza blogetan (blog deitzen zitzaion aurretik ere), eta 20 urte baino gehiago daramatza argitaratutako idazlea. Egunkarietako umore zutabegilea da, eta negozio artikulu ugari idatzi ditu, eszena antzezlanak, irrati antzerkiak eta gaur egun nobela batean ari da lanean. Twitter Market for Dummies idazten lagundu zuen, eta maiz hitz egiten du blogetan eta sare sozialetan.\n6 otsailak 2010, 11:54\nEzin dut hitzetan jarri zenbat eskertzen dudan zure begiak nire akatsak aurkitzeagatik! Kontzientzia korronte batean idatzi eta nire akatsak aztertu ohi nituen idatzi nuenean bezain erraz frogatzen nuen bitartean. Madarikazio xamarra da. Eskerrik asko lagunentzako!\nAberatsa eta ospetsua naizenean konpentsatu beharko zaitut! 😀


< Ideien ping-ponga | Bi Ibsen baten prezioan >\nGaizka Sarasola lesakarra da antzezlanaren oinarrian dagoen testuaren egilea, eta uste dut ez dagoela soberan gogoratzea Edo! argitaletxean atera zuen Erleak, satorrak, beleak liburua (2016). Zilegi bekit liburu hartaz Alex Gurrutxagak BERRIAn idatzitako kritikaren esaldi bat hona ekartzea, harekin ezin hobeto definitzen baitira bai liburuko hiru antzezlanen estiloa bai gaur estreinatu denaren izaera, absurdoaren eremutik hurbil egon daitekeena, baina hala ere, Ionesco eta enparauen mundutik urrun dabilena. Horra hor: “Absurdoaren teatroaren ezaugarri asko dauzka: akzio gutxi, tempo pausatua, ironia, errepikapenak, […] hitz jokoak, esaldi kontraesanezkoak, zentzu biko adierazpenak, metateatroa —bizitza espektakulu bihurtua—, estatikotasuna… eta Sarasolaren kasuan azpimarratzekoa, hizkera poetikoa.”\nBeraz, ohiko parametroetan definitu ezinean gaude, eta nik behintzat “absurdo garaikidetzat” hartuko nuke proposamen berri hau, beraren hileta prestatzen dagoen protagonistak gaurko mundua ekartzen digulako gogora: emakumea da, zahar itxura dauka, bazterrekoa da, etxegabea ziurrenik, txikitatik egin du lan —esnea saltzen bere gurditxoarekin—, eta beldur apur bat ere ematen digu bere bat-bateko aldarteak direla medio. Zer dira, bestela, une batetik bestera aldatzen diren ahots eta jarrera horiek? Pertsonaia desberdin batzuk bizi ote dira bere baitan, edo barne-ahotsak entzuten ditu eta guri helarazi? Absurdoa baino gehiago artegagarria egiten zaigu bere pertsonaia, eta hasiera batean barre-algaraka hartu dugun arren, gero eta serioagoa egin zaigu bere presentzia, gero eta kezkagarriagoa, geure isla ere izan litekeen neurrian.


Sanferminak "biziko ditugu"... beste urte batean Sustatu.eus - Teknologia albisteak\nSanferminak "biziko ditugu"... beste urte batean\n2020-04-21 : 16:13\n#BizikoDitugu traola ateratzearekin iragarri du Iruñeko Udalak ez dela San Fermin jairik izango 2020 honetan. Susmoa hedatua zegoen azken asteetan, ezinezko izango zela aurten nazioarteko jende pilaketa egitea Iruñeko jaietan, eta gaur iritsi da baieztapena. Iruñeko Udalak iragarri du aurtengo sanferminetako aurrekontuak «behar sozialak» asetzeko erabiliko dituztela.\nAna Elizalde alkateordeak egin du iragarpena gaur, Enrique Maia alkatea COVID-19 gaitza hartu eta oraindik sendatzen ari baita. Aurten dataz kanpoko egun batzuetan jaia egitea ez dagoela deskartatua iragarri du Elizaldek, baina aukera zaila dirudi. Udazkenerako nazioarteko ebentuak ere deskonbokatzen ari direnean... (Oktoberfest, adibidez).\nNafarroako Ostalaritza eta Turismo Elkarteak onartu du sanferminak bertan behera uztea beharrezko neurria dela. Duela urte batzuk egin zuren ikerketa baten arabera, Iruñeko jatetxe eta ostatuetako fakturazioaren %20 sanferminetan izaten da, eta hortaz, kolpea igarri egingo da udan (eta orain ere, establezimenduak itxita daudenez, pentsa).\n"Biziko Ditugu" lema eta traolarekin, bideo bat ere atera du Iruñeko Udalak gaur. Euskarazko bertsioa ere badu, hauxe:


Presidentetzarako bozak, urte bat gutxiago | atzerria | GAUR8 - mila leiho zabalik\nPresidentetzarako bozak, urte bat gutxiago\nPresidentetzarako bozak egin aurretik ezustekorik ezean udaberrian iraganen den departamendu eta eskualdeetarako lehiak garrantzia handia hartuko du\nCovid-19ren proban positibo eman zuen bezperan Emmanuel Macronek bere hurbilekoekin afaria egin zuen. Eliseoko maizterrak urte berri honek besapean ekarriko dituen erronken aitzinean ahal den eta posiziorik onena bereganatzeko anbizioa agerian utzi zuen afari-bilera hori, agenda ofizialetik kanpo, antolatuz. Bere ardurapean, osasun protokoloari iskin eginez, pandemiak finkaturiko lehentasunak alboratuz, hauteskunde egutegiari begira jarri zen gizonez osaturiko konklabea. Oroit dezagun 2017an abiatu zen presidentetzari helburu zehatza ezarri ziola Macronek. Agintaldiaren xede nagusia zen gizon eta emakumeen berdintasunaren bidean urratsak egitea, baita garai berrietara egokitzeko dohain berezia erakutsi zuen hautagaiak bere buruari jarritako erronka ere.\nGizon arteko afariaren menuan plater berezia: udaberriko hauteskundeak. Gainerako alderdiek ezer gutxi dakiten hitzorduari buruz mintzatu ziren Errepublika Martxan mugimenduaren ordezkari nagusiak eta Macronek hasieratik bidelagun izan duen MoDem alderdi zentristaren buru den François Bayrou.\nPandemiari aurre egiteko Frantses Estatuak urgentzia egoera aldarrikatu zuenetik politika formalaren markoa guztiz lausotu da. Defentsa Kontseilua bilakatu da muturreko botere kontzentrazio horren adierazlerik esanguratsuenetarikoa. Organo horri eman zaion protagonismoari dagokionez aurrekaririk ez da, ez bederen gerra espliziturik gabeko garaietan. Era berean, 2017an Macronek lortu zuen gehiengo legislatibo zabalak presidentzialismoaren garapen azkarra iragarri arren, frantses legebiltzarrak pairatu duen baliogabetze prozesuak maila guztiak hautsi ditu.\nDefentsa Kontseilutik departamendu bakoitzaren prefeturara. Horra hor osasun krisiaren karietara plantan eman den aginte bakarreko pasadizoa.\nMila hostoko tarta. Urte luzez hori izan zen Hexagonoan botere mailakatzea irudikatzeko baliatu zen figura. Alta, osasun krisiak eskatzen duen kudeaketa eraginkorra aldarrikaturik Estatuaren tarteko egiturak abantzu desagertu dira. Presidentetzaren esfera, alde batetik, eta prefetura-gorputza, bestetik. Horiek bilakatu dira gobernantza zahar berri horren ezinbesteko erreferentziak.\nTxertaketa kanpainak ez luke baitezpada aldaketarik ekarri behar boterean aritzeko molde horretan. Are, urgentziaren araberako erabakiak hartzeko sistema iraunarazteko formulak aztergai baditu Eliseoak. Erran gabe doa teoria soilean herritarren borondatean oinarrituko den txertaketa kanpaina bera frantziar nazionalismoaren ikur gisara erabiltzeko interes osoa duela, noiz eta presidentetzarako bozen aurreko urtean, Macronek.\nDemokrazia formalaren berreskurapenak abantaila ekar dakioke salbuespenezko gobernu moldea legitimatzeko bidean, baina oraindik ere data finkorik ez duten hauteskunde horiek arriskuak areagotu ditzakete.\nAmaitu berri den ezohiko urtean egin ziren udal bozek makronismoak lurraldean tokia hartzeko dituen zailtasunak agerian utzi zituzten. Pandemiak hitzordua memoriatik ezabatzen lagundu bazion ere, Macronek ez luke presidentetzarako bozak baino lehen izanen den eskualde eta departamenduen gobernuak hautatzeko prozesuan porrota jaso nahi. Ez zen apeta, beraz, etxeratze aginduari trufa eginez hauteskunde kanpainaren “lotinantak” mahaiaren inguruan biltzeko hautua. •


EUSKADI.-Getxoko Turismo Bulegoak herriaren ganeko motiboak dituzten 500 katilu jarri ditu salgai\nEreaga hondartzaren ondoan kokatutako Getxoko Turismo Bulegoan eta turismo bulego mugikorrean ere udalerriko irudia daramaten 500 katilu jarri dira sailgai orain dela egun gutxitik, Udal bizkaitar honetako arduradunen arabera.\nKatiluak sei eurotan daude salgai. Hondo zuria daukate, eta horren gainean itsasoaren irudia, Arriluze eta Getxo hitza ikus daitezke, beste elemendu batzuen artean. Izan ere, turismo bulegoetan eskura daitezkeen pegatinetan agertzen den marrazkia erabili dira katiluak irudikatzeko.\nHain zuzen ere, turistek egindako proposamen bat jarraituz hartu dute Getxoko Turismo arloko arduradunek katiluak salmentan jartzeko erabakia. Turismo Bulegoko zinegotzi eskuorde Iñaki Gerediagak adierazi duenez, oroigarri tipikoa izateaz gain, oso praktikoa ere bada.


Azken fasean da eskuz banakako Errendimenduko Gipuzkoako Txapelketa\n2. urteko alebinek eta 1. eta 2. urteko infantilek jokatzen dute; abenduaren 27ko asteburuan izango dira finalak\nAsteburuan (2015-10-18) hasiko da Errendimenduko Gipuzkoako Txapelketa. 2. urteko alebinek eta 1. eta 2. urteko infantilek jokatuko dute, eskuz banaka. Errendimenduko eskuzko lehendabiziko lehia izango da hau; urte berriarekin batera hasiko da bigarrena, Errendimenduko Gipuzkoako Txapelketa hau ere, baina eskuz binaka. Eta ondoren, udaberri aldean eta ekainera bitarte, jokatuko dira Errendimenduko Udaberri Saria, eskuz binaka, eta Berezkoen Gipuzkoako Txapelketa, eskuz banaka.\n2. urteko alebinetan, 84 pilotari lehiatuko dira, 14 multzotan banatuta. 1. urteko infantiletan 93 pilotarik eman du izena, eta 16 multzo osatu dituzte. Eta 2. urteko infantiletan, azkenik, 60 pilotarik jokatuko dute, 10 multzotan banatuta.\nLehendabiziko fasean, itzuli bateko ligaxka jokatuko dute guztiek, urriaren 18tik azaroaren 15era. Eta denek jarraituko dute aurrera, bigarren fasera, kanporaketena: maila guztietan, multzo bakoitzeko 1. eta 2. sailkatuak Gipuzkoako Txapelketan lehiatuko dira, eta 3. postutik 6.era sailkatutakoek eskualdeko txapelketak jokatuko dituzte, bitan banatuta: Ekialdeko Txapelketa eta Mendebaldekoa. Azaroaren 29ko asteburuan hasiko da kanporaketen bigarren fase hau.\nFinal guztiak, azkenik, abenduaren 27ko asteburuan jokatuko dira, oraindik zehazteko dauden egoitzetan.


Bizkaiko Golkoko antxoari buruzko azken datuek ez dute gomendatzen debekualdia altxatzea | Consumer\nBizkaiko Golkoko antxoari buruzko azken datuek ez dute gomendatzen debekualdia altxatzea\nFrantziako ikerketa baten arabera, biomasa 25.000 tonatik beherakoa da.\nBizkaiko Golkoko antxoak ez du indarberritze-zantzurik erakusten, eta gaur egungo debekuari 2009ko uztailera arte eustea gomendatzen dute, Ifremer institutu frantsesak lortutako behin-behineko emaitza negatiboen arabera. Dirudienez, Frantziako emaitzek Eusko Jaurlaritzak Azti-Tecnaliaren bidez egindako ikerketek baino egoera okerragoa erakusten dute biomasan. Azterketa horietan oinarrituta, badirudi arrantzaleek beste urtebetez jarraituko dutela Bizkaiko arrantza-lekuan antxoa harrapatzen.\nAzti-Tecnaliak garatutako Bioman 2008 kanpaina zientifikoaren arabera, arrantza-toki horretan antxoaren ugaritasuna 25.000 tonakoa izan zen, 2007ko “stockaren” antzekoa. Bioman kanpainaren helburua da Bizkaiko Golkoko antxoa-populazioaren ugaltzaileen ugaritasuna zenbatestea, arrautzen eguneroko produkzioaren metodoaren bidez.\nFrantziako azterketa zientifikoek egiaztatu dute antxoaren stockak ez duela funtsezko indarberritzerik erakusten. Are gehiago, Ifremerren emaitzen arabera, biomasa 25.000 tonatik beherakoa da, eta arreta-biomasa deritzonetik urrun dago (33.000 tonakoa). Biomasa horren gainetik bakarrik has daiteke arrantza. Prestige-ren ezbeharraren urtea, 2003an, antxorik gabeko lehenengoa izan zen. 2004an lehen debekualdia ezarri zen, eta hurrengo urteetan ere jarraitu du.\nIfremerrek bigarren kanpaina bat egin du, egoeraren diagnostikoaren behin betiko txostenak hobeto zehazteko. Euskal Herriko eta Frantziako ikasketak Itsasoa Esploratzeko Nazioarteko Kontseilura (CIEM) bidaltzen dira. Kontseilu horrek emaitzak jakinaraziko dizkie Europako Batzordearen aholkularitza-erakundeari (STECF) eta Hegoaldeko Eskualdeko Kontseilu Aholku-emaileari (CCRS), eta, ziur aski, 2009ko uztailera arte debekuari eustea eta hurrengo udazkenetik aurrera azterlan berriak egitea erabaki beharko du.\nantxoa debekualdi emaitzak francés-eu tona


Oñatz auzoko sanjuanak iritsi dira azken txanpara - Urola Kostako Hitza : Urola Kostako Hitza\nOñatz auzoko San Juan festak iritsi dira azken txanpara. Auzotarrak dagoeneko iluntzean San Juan sua pizteko zain daude, horrekin bukatuko baitira aurtengo jaiak.\nAtzo, zapatua, hasi zituzten festetako ekintzak mezarekin, eta ondoren, trikitilariak aritu ziren giroa alaitzen. Iluntzean, berriz, auzo afaria egin zuten. Gaur, berriz, herri kirol erakustaldia eta trikitilarien emanaldia izan dira eguerdian.\nHona hemen, festetako irudi batzuk:


Irekia Eusko Jaurlaritza - Gobierno Vasco :: EHAA xedapena 201800203\nAGINDUA, 2018ko urtarrilaren 10ekoa, Segurtasuneko sailburuarena, zeinaren bidez jakinarazten baita nola geratu den osaturik Ertzaintzaren Kontseilua, Hauteskunde Batzordearen 2017ko abenduaren 12ko Erabakia argitaratu ondoren (2017ko abenduaren 19ko EHAA, 240. zk.).\nGaiak: ERTZAINTZAREN KONTSEILUA; IZENDAPENA\nHurrenkenaren zenbakia: 201800203\nIkus 2017/09/28an argitaratutako 2017/09/27ko AGINDUA \nIkus 2017/12/19an argitaratutako 2017/12/12ko AKORDIOA \n2017ko abenduaren 19ko EHAAn (240. zk.) argitaratu zen 2017ko abenduaren 12ko Erabaki bat, zeinaren bidez 2017ko azaroaren 30eko hauteskunde sindikaletan hautatutako Ertzaintzako funtzionarioen sindikatu-ordezkarien aldarrikapena egin baitzen. Hauteskunde haietarako deialdia Eusko Jaurlaritzako Segurtasuneko sailburuak egin zuen, 2017ko irailaren 27ko Aginduaren bitartez (irailaren 28ko EHAA, 186. zk.).\nErNE, ESAN, ELA eta EUSPEL sindikatuek Ertzaintzaren Kontseiluan izango dituzten ordezkari titularren eta ordezkoak izendatu dituzte, Hauteskunde Batzordearen Erabakian ezarritako kopuruan.\nEuskal Herriko Poliziari buruzko uztailaren 17ko 4/1992 Legearen 16. artikuluan xedatutakoa kontuan harturik,\nErtzaintzako funtzionarioen ordezkari sindikalen hauteskundeak, Ertzaintzako Kontseiluaren osaketa eta erakunde sindikalei dagozkien ordezkariak hautatzeko bidea arautzen dituen martxoaren 16ko 50/1993 Dekretuaren 31.1 eta 31.2. artikuluan xedatutakoari jarraikiz,\nErtzaintzaren Kontseiluaren Barne Araudia Ertzaintzaren Kontseiluaren 2011ko irailaren 11ko Erabakiaren bidez onetsi zen (urriaren 31ko EHAA, 206. zk.). Araudi horren 3. artikuluarekin bat etorriz, honako hau\nLehenengoa.– Segurtasun Sailak Ertzaintzaren Kontseiluan dituen ordezkari titularren eta ordezkoen izendapena jakinaraztea.\n– Kontseiluburua: Segurtasuneko sailburua.\n– Ordezkoa: Segurtasuneko sailburuordea.\n– Titularra: Segurtasuneko sailburuordea.\n– Ordezkoa: Segurtasuna Koordinatzeko zuzendaria.\n– Titularra: Administrazio eta Zerbitzuetako sailburuordea.\n– Ordezkoa: Giza Baliabideen zuzendaria.\n– Titularra: Ertzaintzako zuzendaria.\n– Ordezkoa: Ertzaintzaren buruondokoa.\n– Titularra: Araubide Juridikoaren eta Zerbitzuen zuzendaria.\n– Ordezkoa: Trafikoko zuzendaria.\nBigarrena.– ErNE, ESAN, ELA eta EUSPEL sindikatuek Ertzaintzaren Kontseiluan izango dituzten ordezkari titularren eta ordezkoen izendapena jakinaraztea.\n– Titularrak: Roberto Seijo Urgel eta José Luis Corral González.\n– Ordezkoak: José Luis Moreno Larrea eta Rafael Santaolaya Corral.\n– Titularra: Eneko Urkijo Artaraz.\n– Ordezkoa: Enrique Hernando Mendia.\n– Titularra: Tomás Rodríguez Irimia.\n– Ordezkoa: Pedro Rodríguez Martín.\n– Titularra: Jesús Castelo Alonso.\n– Ordezkoa: Joseba Saralegi Arostegi.\nHirugarrena.– Ertzaintzaren Kontseiluko idazkari titularraren eta ordezkoaren izendapena jakinaraztea.\n– Titularra: Harreman Sindikaletarako Eremuko burua.\n– Ordezkoa: Plangintzako atalburua.\nERABAKIA, 2017ko abenduaren 12koa, Ertzaintzako funtzionarioen sindikatu-ordezkariak hautatzeko eratutako hauteskunde-batzordearena. Eusko Jaurlaritzako Segurtasuneko sailburuak egin zuen hauteskundeetarako deialdia 2017ko irailaren 27ko Aginduaren…


Ekologistak Martxan - Nafarroa: Arantzadi bizirik eta denona!\nArantzadi Auzolanean taldeak elikadura burujabetzaren aldeko eta Arantzadiko parkearen eraikuntza-lanen aurkako borrokari eustea erabaki du.\nHorregatik, abuztuaren 29an suntsitutako baratzea lantzenari ekin diogu. Suntsiketaren ondorioz zenbait auzolankide atxilotuak izan ziren; aginteari aurka egitea eta desobedientzia leporatzen diete. Abuztuak 30 dituen ostegun honetako goizean makinak berriro sartu dira atzo arratsaldean landutakoa zapalduz, eta beste atxiloketa bat gertatu da desobedientzia egiteagatik. Beharrezko ikusten dugu ostiral honetan, abuztuak 31, elkarretaratze batera dei egitea 20:30ean Iruñeko Udaletxearen aurrean, toki horrexetan ari baitira beharrezkoa ez den proiektu xahutzaile hau garatzen.\nParte hartu nahi duten guztiei dei egiten diegu, beraz, baratzera eta egiten ari garen ekimenetara etor daitezen. Era berean uste dugu beharrezkoa dela meandrotik ahalik eta jende gehien ibiltzea, haren edertasunaz gozatzeko eta hiriko gune hain baliotsu hori ken ez diezaguten. Honela, gainera, mehatxatuta dauden Beroiz eta Sotoren baratzeak ere babesten saiatuko gara.\nEta gogoratu nahi dugu larunbat honetarako Festaekintza bat prestatu dugula Aldayaren baratzean bertan. Besteak beste hazien trukea, tomate dastaketa, bazkari autoeratua eta ezusteko kontzertuak izango dira.


Lenin, Ukraina eta patriota faltsuak – Euskal Herria ★ Donbass Elkartasun Komitea\nJoan den Irailaren 27an, ukrainar faxistek (Eskuin Sektorea/Pravii Sektor), Barne Ministro Arsen Avakoven konplizitatearekin, Kharkoveko Leninen estatua bota ziten (Europako handiena). Halako estatua bat botatzeak suposatzen duen arriskuak (lurzoruarentzatko, inguruko etxeentzako eta abarrentzako) kontutan hartu gabe egin zuten, baian berdin zitzaien, garaipen sinboliko-politiko bat nahi zuten eta.\nBaian nor da Lenin ukrainarrentzat? Leninek, XX mende hasieran, bere idatzi guztietan, jada ukrainar herriaren nazionalitatea (oraindik ofizialki ez zegoen hala onartua) defendatzen zuen, eta baita ere autodeterminazio eskubidea. Urriko Iraultza Sozialista gertatu eta gutxira Petrogradon Taras Xevtxenko ukrainar poeta nazionalaren inoizko lehen estatua inauguratu zen. 1918an Iraultza Sozialista Ukrainara hedatzean, Lenin izan zen (bai bere alderdi barruko eszeptikoen kontra eta baita beste indar batzuen kontra) Ukrainako Errepublika Sobietar independentea gauzatu zuena. Bera izan zen historian lehen aldiz “ukrainar” Estatu bat posible egin zuena, muga eta dimentsio estatalekin (burujabe izateko aukerekin, ez Petliura bezalako “nazionalisten” bezala, 1918an inperialismoarekin itunetan, Ukrainatxo ez-bideragarri bat soilik lortu zutena, poloniar edo alemaniarren laguntzarik gabe gauzatzeko gai ez zena, herri babesik gabeko proiektua izan zena eta kanpoko inperialisten mesedetan zegoena). Leninek ukrainar Estatu bideragarri bat lortu zuen, bai etsaiei (zuriek ez zuten ukrainar nazionalitaterik onartzen), zein kanpotarrei (poloniarrei) zein errusiar iritzi publikoaren zati handi bati aurre eginez.\nUkrainako Sobietar Errepublika Sozialista, 1922an beste errepublika sobietar batzuekin, Sobietar Batasunaren fundatzailea izan zen. Bertan, hasiera batetik “ukrainartze” (ukrajinizatsija”) edo “bertakotze” (“korenizatsija”) politika bat aurrera eman zen. Ukrainera hirietan sartu zen, argitaletxeetan, liburuetan, operan, filmeetan, erakunde ofizialetan agertuz; hau da kultur-hizkuntza eginez, orduko “baserri-hizkera” estereotipoa gaindituz. Ukraineradun idazleek lehen aldiz euren lana ezagutua eta baloratua aurkitu zuten. Ukraina herri aurreratu bat egiteko oinarriak jarri ziren.\nEta orain “ukrainar patriota” deitzen diren horiek (patriota faltsuak), Eskuin Sektoreko faxistek, Avakov barne ministro txakurraren laguntza euren nazionalitatea eta Estatua posible egin zuenaren estatua bota dute, soilik gorroto duten errealitate bat islatzen duelako (sozialismoa, eta ukrainar eta errusiar herrien arteko anaitasuna). A zer paradoxa, ukrainar (gezurrezko) patriotak ukrainar Estatuaren fundatzaile praktikoaren estatua botatzen: hau euskaldunok Lauaxeta, Iparragirre, Etxepare, Axular edo Agirreren estatuak botatzea bezalakoa, italiarrek Mazzini edo Garibaldiren estatuak botatzea serbiarrak Karadjordjeren edo Vuk Karadzicen estatuak botatzea, edota hungariarrak Istvan edo Kossuthen estatuak botatzea bezalako zentzugabekeria da. Baina faxismoa eta zentzua ez dira sekula bat etorri.\nPosted in Dokumentuak, Gerra krimenak / crímenes de guerra\nPrev Lenin, Ukraine and fake patriots\nNext Alrededor de 400 cuerpos fueron encontrados en total en todas las fosas comunes halladas en la zona del conflicto en Donbass


Sarea ondo erabiltzeko egitasmoa abian da - Goiena.eus\nSarea ondo erabiltzeko egitasmoa abian da\nImanol Beloki 2018-11-14 16:28\nAretxabaletako Udalak, Kurtzebarri eta Arizmendi ikastetxeekin, gaztelekuarekin, kale hezitzaileekin eta Guraso Foroarekin elkarlanean, Like Zibereskubideak! egitasmoarekin bat egin dute, eta, horretarako, azaroaren 20an izango den Haurren eta Nerabeen Nazioarteko Egunaren bueltan, ekintza sorta antolatu dute.\nGipuzkoako Foru Aldundiko Gazteria Zuzendaritzak lurraldeko haur, nerabe eta gazteen artean sarean adingabeek dituzten eskubide eta betebeharren gainean sentsibilizatzeko kanpaina bat da Like! Zibereskubideak! Hori horrela, Aretxabaletako Udalak, Kurtzebarri eta Arizmendi ikastetxeekin, gaztelekuarekin, kale hezitzaileekin eta Guraso Foroarekin elkarlanean, egitasmoarekin bat egin dute, eta, horretarako, azaroaren 20an izango den Haurren eta Nerabeen Nazioarteko Egunaren bueltan, ekintza sorta antolatu dute.\nSarekoak arriskuak prebenituz\nEgitarauak guraso zein gaztetxoei zuzendutako ekintzak jasotzen ditu. Sareko arrisku-egoeren inguruko hausnarketa egin eta erabilera ona sustatzea da ekimenaren helburua. Horrekin batera, hainbat material eta dinamikaren bitartez, egun erabiltzen diren aplikazio eta tresna desberdinen inguruko hausnarketa bultzatuko da. Sareko eta IKTen erabilera txarra baztertu eta erabilera ona egiteko.\nMaider Etxaniz Gazteria teknikariaren esanetan: "Sarean harreman onak bultzatzeko egitasmoarekin bat egin dugu, eta, nerabeei zuzenduta dagoen arren, gurasoentzat ere izango dira ekintzak. Talde bakoitzari eskaintza bat egingo diogu. Gurasoei zuzenduta: bideo jolasak online, mugikorrekin hainbeste ordu pasatzea eta horrek sortzen dituen kezkak... horietaz aritzeko, aholkulari bat ekarriko dugu. Ziberbullyingaz hitz egiteko beste hitzaldi bat izango dugu. Bestalde, nerabeei, sarean eskubide batzuk dituzten arren, harremanetan eta errespetuan oinarritutako betebehar batzuk dituztela ere adierazi nahi diegu".\nAzaroaren 20an Haurren eta Nerabeen Eskubideen Nazioarteko Eguna dela aprobetxatuz, Like! Zibereskubideak! ekimenaren barruan hainbat ekintza antolatu dituzte Aretxabaletan.\nGurasoei zuzendutako ekintzak\n• Haurrak eta bideo jolasak: teknoadikzioak Azaroaren 15ean, 18:00etan, osoko bilkuren aretoan. Cristina Isasi psikologoa izango da hizlaria, eta gazteleraz izango da.\n• Ziberbullying-a Azaroaren 16an, 18:00etan, osoko bilkuren aretoan. Pantallas Amigas-eko kideek eskainiko dute, euskaraz.\nNerabeei zuzendutako ekintzak\n• Zibereskubideak ekintzak Azaroaren 16an, 17an eta 18an, 18:00etatik aurrera, gaztelekuan, 12 eta 16 urte arteko gaztetxoentzat.\nAzaroaren 23an, Like! Zibereskubideak jaia\n• Ipuin kontaketa Nire aita online dago ipuin kontaketa eskainiko du Lor Kortak, Algara ludotekan, 17:00etan. LH2ko eta LH3ko haurrei zuzenduta egongo da.\n• Scratch programazio ikastaroa Kode eskolak Arkupen emango duen ikastaroa 17:00etatik 18:30era bitartekoa izango da. 9-12 urte bitarteko haurrei zuzenduta egongo da, era bakoitzak bere ordenagailua eraman beharko du. Izena emateko azken eguna, berriz, azaroaren 22a izango da; Arkupen egin beharko da.\n• 18:00etatik aurrera DJa eta musika elektronikoa, txapa tailerra eta murala egingo dituzte plazan.


Zer egin edo ez egin behar duzun zorroztasun medikoen hondakinak maneiatzen\nZorrotz-hondakinak - Zer egin behar duzun edo zer ez egin behar duzun zorroztasun-hondakin medikoen tratamenduan\nBy Martina Tesser\t Azken aldaketak Abendu 19, 2021\nHondakin zorrotzek eragindako lesioak, hala nola, orratz-lesioak, xiringa hipodermikoak eta beste orratz-ekipoak maneiatzen dituzten profesionalentzako arrisku ohikoenetako bat izaten jarraitzen dute.\nErabiltzen, muntatzen edo desmuntatzen eta erabilitako materiala botatzean edonoiz gerta daitekeen lesio bat da. orratzak.\nGainera, hondakin zorrotzek ez dituzte orratzak eta xiringak bakarrik hartzen.\nLarruazala zula dezaketen beste hondakin infekzioso batzuk ere izan ditzake, hala nola lantzetak, hautsitako kristalak eta beste material zorrotz batzuk.\nHepatitisa, bakterioen infekzioak eta giza birus immunologikoa (GIB) transmititzeko modua izan daiteke.\nHondakin zorrotzen lesioak saihesteko, hauek modu egokian kudeatu behar dira eta:\n1. EZ berrerabili xiringa\n– Orratzak eta zorrotzak berrerabiltzeak milioika infekzio eragiten ditu urtero. Xiringak ustekabean berrerabiltzea gutxitzea espero da, automatikoki desgaitzeko xiringak erabiliz, baita hondakin zorrotzak behar bezala botata.\n2. EZ berriro tapatu xiringa\n– Erabiltzaileak erabili ondoren orratzaren estalkia jartzen duenean, joera handia dago erabiltzaileak ustekabean bere burua zulatzeko. Aurreko jarraibideek "arrantza-teknika" erabiltzea iradokitzen zuten, txapela gainazal batean jartzen baita, eta orratzaren bidez arrantzatzea. Hala ere, jarraibide berriek iradokitzen dute orratzak ez direla berriro tapatu behar, baizik eta berehala bota behar direla zulatu-erresistente den ontzi batera.\n3. ERABILI orratz moztekoak\n– Orratz ebakitzailea erabiltzeak orratz eta xiringa zaharrak ustekabean berrerabiltzea eragozten du. Era berean, orratz-mozteek kalitate handiko eta zulaketen aurkako materialekin egin beharreko estandarrak gainditu behar dituzte.\n4. EGIN PRAKTIKATU behar bezala botatzea\n– Osasun-langileek behar bezala bota behar dituzte hondakin zorrotzak berehala dagokion edukiontzira. Ontzia zulatzerik ez dagoela iradokitzen da, eta arreta-puntuan eskuragarri egon behar du, berehala botatzeko.\n5. ERABILI autoklabe-teknika egokiak, hala dagokionean\n– Infekzioen kontrolerako organoek asko bultzatzen dute bota eta esterilak diren zorroztu eta xiringak erabiltzea. Hala ere, goi-mailako puntu zorrotzak berrerabili behar diren kasuetan, materialak behar bezala deskontaminatu eta autoklabetu behar dira. Prozedura hori Nazio Batuen Garapenerako Programa Global Healthcare Waste Project (2010) ezarritako jarraibideen arabera egin behar da.\nBegi zorrotzak FDNYko inspektoreak bermatu gabeko propano tankeak ikusi ditu Brooklyngo eraikuntza gune nagusietan\nEskumuturraren haustura: igeltsua ala kirurgia?\nEztarriko mina: nola diagnostikatu strep eztarriko?\nPneumotorax traumatikoa: sintomak, diagnostikoa eta tratamendua


2. enpresekin topagunea\nMila esker enpresekin elkartzeko topagunean parte hartu zenuten guztioi.\nBBS Wirtshaft eskolako bisita\nBBS Wirtshaft eskolako 2 irakasle gure zentruan izan dira EBBD ikastaroa nola ematen dugun bertatik bertara ezagutzeko.\nGlobal Days Ludwigshafenean\nAurreko astean gure “EBBD”ko (Business batxilergoa) 5 ikasleek Alemaniako Ludwigshafen herrian dagoen zentru batera juteko aukera izan zuten. Gure “partner” zentru bat da eta bertan “Global Days” jardunaldian parte hartu zuten.\nFrankfurtera hegazkinez iritsi eta gero trena hartu zuten Ludwigshafen arte. Bertan aste batez beren anfitrioi izango zirenak zituzten zai.\nIkasleek “Hambach” gaztelua bisitatzeko aukera izan zuten, Alemaniako demokraziako ikur garrantzitsua, eta udaletxean beren ohorez eginiko harreran ere parte hartu zuten.\nHala ere, bidaiko helburu nagusia Europear Batasuneko baloreak landu eta bertan egotearen onurak ezagutzea zen. Horregatik, “YEP” (europear profesional gazteak) ikasle erakundeak EB ri buruz eskeini zuen tailer informatibo batean parte hartu zuten.\nEgonaldiaren azken bi egunetan, Europako bost herrialdetako ikasleekin lan taldeak osatu zituzten, beti ingeles mintzatuz noski, EB ri buruz ikasitakoa erakutsiko duen egunkari bat sortzeko eta baita EBko parte izateak dakarren onurei buruzko bideo bat lantzeko.\nAste bikaina parte hartzaile guztientzat prestaturiko festa bikain batekin amaiatu zen, ederki pasa zuten denek.\nPauso Berriak proiektua\nBi hillabete dira Gureak taldeak sustaturiko "Pauso Berriak" proiektuan parte hartzen dugula.\nLankidetza honi esker Mikel ezagutu dugu. Iritsi zenetik gogo betez egin du lan eta egunero bere poza kutsatu digu.\n5. mugaz bestaldeko topaketa\nNAZARET-ek kutxaren dirulaguntza jasotzen duen SAREA proiektuari esker, gizarte arloko mugaz bestaldeko lanbide heziketako zentroen 5. topaketa antolatu du Kutxazabal zentroan.


Euskal Nekazarien Batasuna - Notiziak\nENBAN iragarkia jarri\nEuskadiko abeltzainak kalera atera dira pentsuaren gehiegizko igoerak eragindako kalteen berri emateko\nJon Zubizarretaren behia erahiltzean, Aralarko abeltzaintza erasotu nahi izan dute.\nZabalik dago Maiatzaren 20an ospatuko den NPB-PAC BERRIAri buruzko Hitzaldirako izenemateko epea.\nAurtengo Maiatzaren 1ean, Aralarko abeltzainek ez dute ezer ospatzeko\nAralarko pistaren aurkako salaketa behin betiko artxibatu ostean, orain, epaitegi bideak utzi eta, abeltzainak eta abeltzaintza mendiaren kontserbazio politikaren erdigunean kokatzeko garaia da, ENBAren ustean\nPortada Time EU\nENBA: los baserritarras unidos somos más fuertes\nENBA: baserritarras como tú\nENBAko abeltzainok hitz politetatik ekintzetara pasatzea exijitzen diogu Ordiziako alkateak burutzen duen Enirio-Aralar Mankomunitateari\nENBAren ustean, lehen sektorerako oso positiboa izan daiteke, Nekazaritza eta Ingurumena saila berdinean izateak\nMinda zabaltzea arautuko duen Errege Dekretu proiektua Kantauriar Itsasertzeko abelzaintzaren aurkako eraso larria da\nENBAren ustean, Ministeritzak posizioaren aurrean, Euskadik Bere Plan Estrategikoa propioa izatea behar beharrezkoa da\nMendiaren kudeaketa baserritarren partehartzearekin egin behar da eta ez, EHBILDU egiten ari den bezala, baserritarrei bizkarra emanaz\nAbeltzaintza sektoreak ezin du jasan animalien elikaduraren eta, bereziki, pentsuaren kostuaren igoera neurrigabea, mundu mailan funtzionatzen duen merkatu erabat espekulatiboan zerealen balioa handitu delako.\n2020an, batez ere, txerri eta hegazti azienden pentsuak izan ziren igoerak izan zituztenak, baina azken sei hilabeteetan ikusi dugu igoera behi eta ardi azienden pentsuetan ere gertatu dela, bai haragitakoetakoek, bai esnetakoek erabiltzen dituztenetan. Igoera %20koa izan da, gutxi gorabehera, eta hazkunde horrek are gehiago areagotu du sektorearen egoera delikatua. Esnearen eta haragiaren prezioa ere jaitsi egin da, eta arazoak daude pasteroak eta errapeko txahalak kentzeko.\nMundu mailako pandemiaren egungo testuinguruan, mugikortasun mugek, ostalaritza eta jantoki kolektiboen itxierak eta abarrek ekarri dute elikagaien eskaria nabarmen handitzea distribuzioan, eta, horren ondorioz, kate horiek gorakada handia izan dute, bai fakturazioari dagokionez, bai etekinei dagokienez ere.\nParadoxa bat gertatzen da: fenomeno hori bera ez zaie ekoizleei helarazi, eta horiek ez dute isla positiborik izan emaitzen kontuan, inoiz baino elikagai gehiago saldu den arren. Distribuzioak industria eraldatzailea estutzen badu, horrek gauza bera egiten du abeltzainekin eta nekazariekin, ez baitute beren produktuen prezioa hobetu. Hori dela eta, abeltzaintza sektoretik industriari eta banaketari eskatzen diegu gure produktuengatik ordaintzen diguten prezioak eguneratzeko eta salmenta prezioak eguneratzeko (produktu erakargarri gisa erabiltzen diren kasuan), abeltzaintza sektorearen errentagarritasuna bermatuz horrela.\nEHNEtik eta ENBAtik apustu egiten jarraitzen dugu, orain inoiz baino gehiago, Elikagai Katearen Legea behin betiko onar dadin, gardentasun handiagoa emateko, orekatzeko, katebegi guztiei errentagarritasuna emateko, gehiegizko jardunbideak galarazteko, ekoizpen-kostuak ezartzeko eta gure produktuak entregatzeko orduan kontratuak eskatzeko.\nAzkenik, badakigu sektorea ezin dela koiunturazko laguntzen bidez mantendu, eta, beraz, arazoaren sustraietara doazen beste egiturazko neurri batzuk behar direla, besteak beste, mundu mailako espekulazio jardunbideak debekatzea.\nGaur goizean, ekainak 6, izandako Konzentrazioan plazaratutako adierazpena\nAsteartean, Ekainak 2, Aralarko mendian izandako gertaera beldurgarria eta penagarriaren berri izan genuen, alegia, behi bat tiroz jota akabatu dutela.\nAberea, Abaltzisketako Jon Zubizarretaren jabetzakoa zen eta Aralarko mendi inguruan gabiltzanok, ondo asko dakigu, Jon ez dela abeltzain bat gehiago, beregan elkartzen baitira Aralarko mendiaren aldeko pasioa, abeltzaintza eta abeltzainen aldeko defentsa sutsua eta bere herriaren aldeko konpromezua.\nBeraz, tiroa jotzeko erabakia hartu zuenak, ondo asko zekien nora apuntatu, behia botatzearekin batera, jakitun zen, Aralarko mendia eta bertako abeltzainak mindu nahi zituela.\nGertakari tamalgarri honen aurrean, Aralarko Baserritarren elkarteak, ENBA-EHNE sindikatuok eta Abaltzisketako zinegotziok, elkarrekin, hauxe plazaratu nahi dugu:\n- Irmoki gaitzesten dugu Aralarren zegoen behia tiroz akabatzea eta gure elkartasuna helarazi nahi diogu behiaren jabeari, hau da, Jon Zubizarretari.\n- Ozen eta publikoki adierazi nahi dugu bestalde, behia tiroz akabatzea, Aralarko mendiko abeltzainen aurkako erasotzat hartzen dugula.\n- Bestalde, Jon Zubizarretaren aberea hautatzean, argi dugu, Aralarko mendian dihardugun baserritarron bizimodu eta lan baldintzak duinak izateko diharduen jendea zigortu nahi dela, hori baita, baserritarron bizimodu eta lan baldintzak duinak, Jonek irudikatzen duena.\n- Ekintza gaitzesteaz gain dei berezia egiten diogu Enirio-Aralar Mankomunitateari bere jabetzako mendian izandako ekintza penagarria gaitzetsi dezan, are gehiago, ikusirik, Jon, Abaltzisketako alkate den heinean, Mankomunitateko juntako partaidea dela. Bestalde, Enirio-Aralar Mankomunitateko lursailetan gertatu denez, aberearen galeragatik abeltzaina konpentsazioa bere gain har dezala eskatzen dugu.\nENBAk 2023-2027rako NPB-PAC BERRIAri buruzko hitzaldia - ON LINE antolatu du eta bertan arituko da hizlari lanetan ASAJAko nazioarteko gaietarako zuzendaria den Ignacio López García-Asenjo jauna. Bere hitzaldian PAC berriaren inguruko negoziaketen nondik-norakoa agertuko du, hala nola, PAC berriaren elementu nagusiak eta gaur egungo PACarekin alderatuta dituen berrikuntza nagusiak.\nHitzaldiaren helburua baserritarrak, nekazariak zein abeltzainak, eta heuren elkarteak eta entitateak informatzea da eta lehen eskutik jaso dezatela 2023-2027 aldirako eraikitzen ari den PAC berriaren ildo nagusiak.\nHitzaldia, interesa duten pertsona guztiei IREKIA da.\nMaiatzak 1a da Aralarko mendira ganadua igotzeko eguna eta azken urteotan, horren harira, Larraitzeko langa ondoan egin izan dugu ospakizuna, abeltzaintzak mendiari eta mendiak abeltzaintzari egiten dien onuraren berri gizarteari jakinarazteko.\nAurtengoan, tamalez, ez dago zer ospatu. Aralarrera igotzen diren abeltzainak gutxietsiak sentitzen bait dira Enirio-Aralar Mankomunitateko buruzagien aldetik bai Mankomunitateko mendian egin beharreko lanen lehentasuna ezartzerakoan, bai etorkizunerako ildoak finkatzerakoan.\nAralarko mendira igotzen diren abeltzainek, behin eta berriro utzi dute argi, beraien lehentasunak 3 direla: bideak, xehaketak, txabola eta inguruko inbertsioak (ura, itxiturak, askak, …).\nHau kontuan izanik eta azken asteotan, epaitegietan jarritako salaketen artxibatzeak ikusirik, ENBAren ustean, behar beharrezkoa da, mendiko irisgarritasuna eta lanerako baldintza duinak izateko gutxienekoa den azpiegitura, bideak alegia, Mankomunitateko lehentasunen artean ezartzea.\nHaseran genion bezala, aurtengoan ez dugu ezer ospatzeko baina hala ere, abeltzainak mendiratuko dira, bai mendia, bai bere aziendaren onerako. Hori bai, festa eguna izan behar zukeen egunaz baliatu nahiko genuke, abeltzainen lehentasunak gogora ekartzeko eta Aralarko mendiaren etorkizunari bidea emateko elkarlana aldarrikatzeko.\nGipuzkoako ENBA nekazal sindikatuak bere poza agertu nahi du Tolosako Lehen Auzialdiko eta Instrukzioko 3 zenbakiko Epaitegiak emandako autoaren aurrean. Autoan, Eguzkik eta Landarlanek Aralarren Saltarriko mangarainoko pista egiteko lanen aurka jarritako salaketa alboratu eta behin betiko artxibatu egiten du, egindako lanak lege barrunean egin zirelako eta naturaguneak babesteko indarrean dauden arau guztiak errespetatuz.\nAutoaren arabera, Mendietako eta Natura Inguruneko zuzendari Arantxa Ariztimuño, garai hartan Ingurumeneko zuzendari zen José Felix Asensio eta Enirio-Aralar Mankomunitateko presidente zen José Miguel Santamaría absolbituak izan dira.\nENBAtik, otsailen behin behineko autoaren aurrean egin genuen bezala, gure babesa eta eskerrona berretsi nahi diegu heuren erabakiekin mendiko abeltzainen bizimodua hobetzen jardun ziren agintariei, Aralarko abeltzainen bizimodua duintzea izan bait zuten bere jokabidearen helburu bakarra.\nAzkenik, ENBAtik dei egiten diegu salaketak jarritako Landarlan eta Eguzki talde ekolojistei, abeltzainentzat lan eta bizi baldintzak duintzeko erabakiak epaitegi bitartez oztopa ez ditzaten eta ildo horretatik, Eniriotik Igaratzarako bidea egoikitzeko lanen aurkako salaketa berehala erretira dezaten.\nAspalditik esaten ari garen bezla, abeltzain jarduera da babestutako naturguneen zaintza eta mantenuaren berme nagusia eta hain zuzen horrexegatik, uste dugu bai talde kontserbazionistek epaitegi bideetatik bai Enirio-Aralar Mankomunitateak bere jardunarekin onartu beharrean daudela mendiaren aliatu hoberenak abeltzainak eta bere azienda direla.\nENBA eta EHNE sindikatuok bateginik aurkeztu dute “Mendiko abelzaintzaren eta otsoaren populazioaren kontrolaren aldeko mozioa” Gipuzkoako udaletxe guztietan\nLANDAXXI eta ENBAk, martxoaren 8an, babesa eman nahi diegu emakume guztiei, egoera ahulean dauden emakume-talde guztiei, batez ere landa-inguruneko emakumeei.\nENBAk bere poza agertzen du Aralarko pistaren aurkako salaketa artxibatzeko autoaren aurrean eta bide batez, gainuntzeko salaketak erretira ditzaten eskatzen die ekolojistei.\n1 orria 29 orritik\nIdatzi zeure izena eta helbide elektronikoa GAINBEGIRADA jasotzeko.\nTerminoak eta baldintzak eta Pribatutasun Politika-rekin ados nago\nFenix, Zerbitzu Informatikoak, diseinatu eta kudeatzen du webgune hau